Peminat One Piece Diberi Kejutan Dalam Pokemon Go

Eiichiro Oda, pencipta One Piece yang dicintai ramai tidak pernah gagal dalam mencari jalan baru untuk mengujakan peminatnya. Terkini, beliau telah menggunakan Pokemon Go untuk memberi kejutan kepada peminatnya. One Piece telah bekerjasama dengan game mudah alih ini untuk satu event dan peminat mula sedar bahawa Oda telah memasukkan kejutan yang lebih banyak daripada yang disangkakan.

Oda telah menghasilkan banyak artwork untuk event Pokemon Go dan peminat telah dapat mengesan easter egg yang ditinggalkan disekitar Jepun.

Baru-baru ini, event One Piece x Pokemon Go ini telah menjanakan kekecohan dimana peminat sedar yang Oda telah meninggalkan hadiah kepada peminatnya dalam game itu Sekiranya pemain ke Pokestop Monkey D. Luffy, kelihatan Oda telah meninggalkan artwork aslinya pada pit stop tersebut.

Oda's artwork featuring the Straw Hats for their respective PokéStops in Kumamoto. pic.twitter.com/T6eKtHXheu
— The One Piece Podcast ✊✖ (@OnePiecePodcast) July 23, 2019

Patung-patung One Piece di Kumamoto telah menjadi Pokestop dimana watak-watak lain selain Luffy seperti Nami, Zoro dan Sanji juga memiliki artwork asal masing-masing. Dan seperti biasa, mereka boleh dipusingkan untuk mendapatkan barangan dalam game.
Malangnya Pokestop ini hanya berada di Jepun, tetapi ada cara lain untuk menikmati event One Piece x Pokemon Go yang sedang berlansung ini. Untuk masa yang terhad, peminat boleh menangkap Pikachu yang memakai topi jerami dalam game ini. Topi jerami ini juga boleh dipakai oleh avatar anda dalam game selagi ianya dijual.

Siri One Piece mula diterbitkan dalam Weekly Shonen Jump pada 1997 dan hingga kini telah terkumpul hingga 80 jilid. Siri ini telah mencapai kejayaan serata dunia.
Sumber: comicbook
Jangan lupa untuk ikuti kami di TikTok!
  @gamersantaimy
Tags: One Piece x PokemonPokemon GO


Sah! Tiada lagi web MyPlayStation dan perkhidmatan mesej PS Vita akhir Jun ini!

Pada hujung bulan Mac yang lalu, Sony mengumumkan bahawa mereka ingin menutup perkhidmatan PlayStation Store untuk PS4, PSP dan PS Vita bermula 2 Julai. Namun keputusan tersebut telah ditarik balik dan Sony akan mengekalkan perkhidmatan PS Store bagi PS3 dan Vita, kecuali PSP sahaja yang akan kekal ditutup pada 2 Julai nanti. Terbaru, Sony mengumumkan bahawa mereka akan menghentikan sokongan web MyPlayStation dan perkhidmatan mesej Ps Vita bermula 28 Jun.

Sony telah membuat keputusan untuk menghentikan dua sokongan PlayStation mereka iaitu, laman web MyPlayStation serta perkhidmatan mesej Vita. Penutupan ini akan menyebabkan pengguna tidak lagi mempunyai akses kepada Game Library, Parties, Friends, Trophies dan Profile Information melalui laman web MyPlayStation. Manakala penutupan untuk perkhidmatan mesej Vita pula menyebabkan pengguna tidak lagi boleh menghantar mesej melalui perkhidmatan tersebut.

MyPlayStation merupakan laman web yang diasingkan dari laman web utama PlayStation, di mana pengguna boleh menguruskan maklumat profil PSN, trofi dan library mereka. Penutupan web ini dikatakan bakal digantikan dengan PS App dan menu profil akan tersedia di laman web PS. Dari situ, pemain masih boleh mendapatkan akses kepada maklumat Profile dan Game Library mereka. Namun, untuk maklumat Parties, Friends dan Trophies hanya akan boleh di akses sama ada melalui konsol PlayStation 5 atau PlayStation 4 atau di PlayStation App.

Selain itu, perkhidmatan mesej PS Vita juga akan dihentikan bersama dengan laman web MyPlayStation pada 28 Julai nanti. Fungsi perkhidmatan ini membolehkan pemain menghantar mesej kepada pengguna PSN lain yang menggunakan PS Vita di pelbagai platform. Sony menyatakan bahawa sementara perkhidmatan ini bakal dihentikan, pemain masih dapat mengakses mesej yang dihantar sebelumnya dengan menggunakan perkhidmatan mesej pada konsol PS5, PS4 dan di PlayStation App.
Dengan perubahan baru yang bakal tiba tidak lama lagi untuk pengguna PlayStation, Sony seperti ingin memadam perkhidmatan mereka yang tidak lagi ramai pemain gunakan. Kongsikan pendapat anda mengenai berita ini diruang komen kami. Untuk membaca lebih lanjut liputan mengenai PlayStation, tekan sahaja pada pautan ini.
Jangan lupa untuk ikuti kami di TikTok!
  @gamersantaimy
Tags: MyPlayStationplaystationPS VitaSony


Guilty Gear -Strive- akan membuka Beta minggu ini di PS4 dan PS5!

Beta terbuka untuk Guilty Gear Strive yang dinanti-nantikan oleh Arc System Works akan disiarkan secara langsung pada 18 Februari ini untuk semua orang yang mempunyai PlayStation 4 dan PlayStation 5. Studio berkongsi butiran mengenai bagaimana memasuki beta terbuka permainan fighting 2D ini, bila ia akan bermula dan berakhir, dan apa yang diharapkan oleh pemain.

Selain menguraikan perincian beta terbuka permainan, Arc System Works mengeluarkan panduan awal untuk watak terbaru Guilty Gear Strive, samurai vampiric Nagoriyuki. Video, di bawah, menguraikan pergerakan Nagoriyuki dan cara menggunakan kitnya dengan sebaik-baiknya semasa perlawanan.

Sebelum itu, anda boleh menyemak ulasan demo kami sebelum ini untuk mendapatkan lebih banyak pengalaman dengan permainan ini.
Waktu Beta Terbuka Guilty Gear Strive
Beta terbuka Guilty Gear Strive akan tersedia untuk semua orang di PlayStation 4 dan PlayStation 5 bermula pada hari Khamis, 18 Februari jam 7 malam PT (19 Feb 11am waktu Malaysia). Mereka yang melakukan pre-order permainan di mana-mana konsol PlayStation akan masuk lebih awal sehari. Versi beta terbuka untuk semua orang ini akan berakhir pada hari Ahad, 21 Februari (11:59pm).
Cara Mendapat Beta Terbuka Guilty Gear Strive

Pemain hanya perlu memuat turun beta terbuka Guilty Gear Strive dari PlayStation Store sebaik sahaja ia disiarkan secara langsung pada 18 Februari untuk mendapatkan akses. Mereka yang membuat pre-order versi digital edisi Standard, Deluxe, atau Ultimate permainan akan mendapat akses awal sehari.
Kandungan yang ada semasa Beta Terbuka Guilty Gear Strive
Beta terbuka Guilty Gear Strive akan menampilkan 13 watak yang boleh dimainkan secara keseluruhan, termasuk pemain tetap francais seperti Sol Badguy dan pendatang baru Nagoriyuki. Malangnya, Anji Mito dan watak ke-15 yang tidak diumumkan tidak dapat dimainkan semasa tempoh beta terbuka Guilty Gear Strive.

Pemain boleh mengharapkan pelbagai mod tersedia semasa beta terbuka Guilty Gear Strive, seperti Training, Versus, dan Tutorial. Mod Network juga akan tersedia, membiarkan pemain saling bertarung dalam talian. Perlawanan dalam talian menggunakan netcode rollback, kaedah pengkomputeran yang mengambil kira kelewatan antara pemain untuk membuat sambungan dalam talian lebih lancar.
Guilty Gear Strive dijadualkan dilancarkan pada 9 April untuk PC, PlayStation 4, dan PlayStation 5. Mereka yang melakukan praorder edisi Deluxe atau Ultimate akan mendapat akses ke permainan penuh pada 6 April 2021.
 Lihat di sini

Guilty Gear -Strive-Publisher: Bandai Namco EntertainmentDeveloper: Arc System WorksRelease Date: 2021-04-06PlayStation 4, PlayStation 5, Steam
Guilty Gear -STRIVE- adalah permainan fighting dalam siri Guilty Gear yang diumumkan pada Evo 2019. Ia akan menjadi judul utama yang ke-7 dan secara keseluruhannya adalah yang ke-24 dalam francais. Permainan ini akan dilancarkan untuk PlayStation 4, PlayStation 5 dan Steam.

Jangan lupa untuk ikuti kami di TikTok!
  @gamersantaimy
Tags: Arc System WorksGuilty Gear -Strive-Guilty Gear Strive DemoGuilty Gear Strive Open Beta


Nak senang BOOYAH?? Ini adalah TUJUH watak terbaik untuk Squad Mode FREE FIRE!

Salam perkenalan kepada semua survivor FREE FIRE! Seperti yang anda sedia maklum, setiap watak di dalam Free Fire mempunyai keunikan tersendiri, termasuk kebolehan atau abiliti ketika di atas medan perang. Tetapi adakah anda ingin tahu bahawa watak manakah yang boleh membuat anda mengecapi kemenangan dengan lebih mudah dalam Squad Mode. Pasti anda ingin tahu kan? Berikut adalah tujuh watak terbaik untuk Squad Mode di dalam FREE FIRE!

Rafael

Watak pertama yang saya ingin memperkenalkan ialah Rafael. Rafael mempunyai keupayaan dan kebolehan yang kuat, terutama untuk menjadi sniper. Ini adalah kepakaran khususnya. Yang lagi seronok bermain sniper sebagai Rafael ialah dia mempunyai kebolehan yang digelar ‘Dead Silent‘. Kebolehan ini membuatkannya tidak kelihatan dalam mini map selama durasi 8 saat. Bagi mereka yang lebih suka sniping, disarakan mengambil beliau.
Paloma

Dewi kecantikan ini sebenarnya berasal daripada kemiskinan. Dia adalah watak seterusnya yang boleh anda gunakan jika anda ingin bermain secara kombinasi. Paloma bertindak sebagai marksmen utama kerana mempunyai nilai damage yang tinggi dan serta berkeupayaan menjadi finisher. Bukan setakat itu sahaja, dia juga berbaloi untuk digunakan keranan kemampuannya untuk membawa peluru AR banyak membuat anda tidak perlu risau untuk mencari ammo.
MocoMoco adalah salah satu watak suppport di dalam Free Fire. Dia menjadi support bukan kerana dia boleh menyembuh rakan sepasukan sahaja, malah memiliki keupayaan untuk mengesan musuh seperti radar. Kalau seperti itu, pasti terlalu OP kan. Jangan risau. Ada syarat tertentu untuk mengaktifkan kebolehan ini, iaitu anda harus menembak musuh terlebih dahulu sebelum boleh memberi isyarat. Hasil daripada kebolehan ini, Moco sangat penting untuk para sniper dalam membunuh pemain lain. Pastikan anda memilih rakan sniper yang bagus tau!
Hayato

Jika anda memerlukan seorang tank, anda boleh memilih Hayato untuk memaksimumkan keupayaannya untuk membunuh musuh. Lebih banyak HP Hayato yang ditolak, semakin tinggi nilai damage yang akan dihasilkannya. Sekiranya anda suka bermain barbar, saya rekomenkan anda untuk menggunakan watak ini. Tetapi ada sesuatu yang perlu diingatkan juga, keupayaan ini masih ada cacat celanya. Walaupun ia meningkatkan nilai damage, tetapi anda masih perlu tahu kapasiti HP anda apabila terdedah kepada serangan daripada musuh.
Olivia

Olivia adalah jururawat dengan kuasa dan kebolehan penyembuhan paling hebat. Kebolehannya sangat berguna terutama ketika bermain duo atau skuad kerana setiap pasukan memerlukan medic kan? Mereka boleh selamatkan kita daripada saat yang genting atau drastik hanya dengan Olivia menyembuhkan rakan sepasukannya dengan jumlah tambahan HP yang banyak. Jumlah tambahan HP akan semakin meningkat mengikut level Olivia. Jangan kata watak penembak sahaja yang penting, medic juga amat diperlukan di atas medan perang.
Laura

Ingin bermain sebagai sniper tetapi malas untuk bersembunyi daripada musuh dan lebih mengemari gameplay yang seimbang? Anda harus menggunakan Laura dan meletakkan dirinya dalam peranan sniper. Laura sendiri mempunyai keupayaan untuk meningkatkan ketepatan semasa menembak dan sesuai digunakan untuk jarak jauh. Abiliti ini pon mudah untuk diaktifkan. Keperluan untuk memaksimumkan kebolehan ini adalah untuk menggunakan skop ketika menembak. Mudah kan?
A124

Watak terakhir yang saya akan memperkenalkan ialah A124. A124 adalah robot yang mempunyai keupayaan unik untuk memulihkan HP melalui baki EP. Alasan utama mengapa saya memilih dia juga adalah kerana A124 boleh menjadi Tank yang anda boleh maksimumkan kebolehannya pada barisan depan. Statistik dia amat seimbang, dan pemain baru pun boleh seronok memakai dia.
Jangan lupa untuk ikuti kami di TikTok!
  @gamersantaimy
Tags: A124AndroidFree FireHayatoiOSLauraMocoOliviaPalomaRafaelSquad Mode


Spinoff baru – Onmyoji: The Card Game membuka pra-pendaftaran di negara tertentu!

NetEase Games hari ini mengumumkan bahawa pra-pendaftaran kini dibuka untuk Onmyoji: The Card Game di Singapura, Thailand, Filipina dan Australia. Permainan ini dijadualkan untuk keluar di empat negara ini dalam tempoh setahun. Laman rasmi juga dibuka hari ini untuk pra-pendaftaran. Banyak aktiviti dengan ganjaran hebat menanti anda! Mari pra-daftar di sini!

Pra-daftar sekarang dan dapatkan hadiah-hadiah apabila permainan dilancarkan. Ganjaran akan menjadi lebih bagus apabila jumlah pra-pendaftaran meningkat:

10,000 pra-pendaftaran: Gold *10000
50,000 pra-pendaftaran: Jikikaeru Ticket *15
100,000 pra- pendaftaran: Furniture *1
150,000 pra-pendaftaran: Card Pack *2
200,000 pra-pendaftaran: Kusa Card Pack

Onmyoji: The Card Game adalah permainan kad duel berdasarkan Onmyoji dan mewarisi persekitaran dunia Onmyoji. Pemain akan melangkah ke Shinkiro — sebuah kota di atas yang hanya dapat diakses oleh Yokai — dan bermain permainan kad paling popular, Hyakubun.

Sebagai tambahan kepada warisan persekitaran dunia, permainan ini menggunakan kesan dinamik Live2D dalam reka bentuk potret kad. Selain itu, komposer terkenal Jepun, Satoru Kosaki, dijemput untuk membuat soundtrack baru! Semua ini adalah untuk menjadikan Shinkiro menjadi tanah Yokai yang menarik, bagi menawarkan pengalaman fantasi dan audiovisual gaya Jepun yang menakjubkan kepada pemain.

Onmyoji: The Card Game juga memperkenalkan permainan duel kad baru. Asas strateginya adalah gabungan Shikigami dan kad eksklusif. Kad dibahagikan kepada kategori yang berbeza seperti kad Combat, kad Spell dan kad Form. Setiap kategori mengandungi fungsi yang berbeza. Kad dapat ditingkatkan, diubah, dan digunakan untuk kombo, lantas menawarkan pengalaman bertarung yang cepat berubah.

Pra-pendaftaran dibuka hari ini di Singapura, Thailand, Filipina dan Australia dan dijadualkan untuk keluar di negara-negara tersebut pada akhir tahun ini. Sila ikuti halaman Facebook atau laman web rasmi untuk maklumat terkini.
Jangan lupa untuk ikuti kami di TikTok!
  @gamersantaimy
Tags: Mobilenetease gamesOnmyojiOnmyoji: The Card GamePra-pendaftaran


Reka Bentuk MODOK MCU Menimbulkan Pelbagai Reaksi Daripada Peminat!

Marvel telah melepaskan trailer terbaru untuk Ant-Man and the Wasp: Quantumania menjelang tayangannya pada Februari ini. Dalam trailer tersebut peminat telah didedahkan dengan pelbagai perkara, termasuklah reka bentuk MODOK, salah seorang villain dalam dunia Marvel. Setelah penampilannya dalam komik dan siri animasi, akhirnya MODOK tiba dalam Marvel Cinematic Universe (MCU).

Tidak lama trailer Ant-Man and the Wasp: Quantumania dikeluarkan, laju sahaja peminat mengesan MODOK. Memandangkan watak kepala besar tersebut memang kelihatan pelik daripada awal, sudah tentu watak tersebut direka menggunakan CGI. Seperti biasa, ada sahaja peminat yang tidak menggemari VFX filem tersebut.

Walaupun begitu, ramai sahaja peminat yang suka dan memuji reka bentuknya dalam filem kerana ianya hampir sama seperti komik. Mereka menyokong reka bentuk tersebut kerana watak MODOK sepatutnya kelihatan hodoh dan pelik.

“He looks weird,” “he’s so ugly,” “he looks like Mr. Electric,” GOOD. MODOK is a bigass, uglyass head and I’m glad they got that right. pic.twitter.com/0K5QmBA6OC— The Green Kasey (@RawbertBeef) January 10, 2023

The new Ant-Man and the Wasp Quantumania trailer not only shows MODOK — it also shows him unmasked, and… hello there, Corey Stoll… 👀 pic.twitter.com/8B3I4fmwQn— Erik Voss (@eavoss) January 10, 2023

This is what MODOK looked like in his first appearance and what he looks like in Quantumania… there's nothing wrong with it 😭 https://t.co/vgIVzZ7PJi pic.twitter.com/pKkIsOViWp— T'Challa Fan (@2TChalla2Stan) January 10, 2023

Lebih lawak apabila ada yang menyamakan MODOK dengan Mr. Electric daripada filem “SharkBoy and LavaGirl”. Anda boleh melihat persamaannya, di mana kedua-dua watak tersebut mempunyai kepala yang besar serta badan yang kecil dan boleh terapung.

MODOK em #AntManAndTheWaspQuantumania pic.twitter.com/cMKeIysKSK— Lugar Nenhum | NM (@nmlugarnenhum) January 10, 2023

Mungkin ada yang tidak tahu, tetapi peminat Marvel dilihat sering berbalah mengenai perbezaan reka bentuk antara filem dan komik. Ada peminat yang meminta supaya filem menggunakan reka bentuk asal komik manakala yang lain pula berpendapat bahawa filem tidak perlu mengikut sumber asal daripada komik. Filem-filem MCU juga selalu lain berlainan daripada komik dengan perubahan jalan cerita atau reka bentuk beberapa watak.

Apa pun, kita nantikan sahaja filem Ant-Man and the Wasp: Quantumania yang akan ditayangkan di pawagam pada 16 Februari 2023. Kami pasti anda juga ramai yang tidak sabar untuk menontonnya. Pertaruhan kali ini juga nampak agak tinggi lebih-lebih lagi bertemu dengan Kang the Conqueror, villain terhebat selepas Thanos. Untuk mendapatkan liputan lain mengenai filem daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Ant-Man and the Wasp: QuantumaniaMarvel Cinematic UniversemcuMODOK


Bermain dan bekerja dengan HUAWEI MatePad Pro? Sememangnya sebuah tablet yang tak patut dilepaskan!

Peminat HUAWEI di Malaysia tidak perlu menunggu lebih lama lagi untuk mendapatkan sesuatu yang hebat di tangan mereka, kerana HUAWEI MatePad Pro ia akan tersedia untuk jualan tidak lama lagi. Diisytiharkan sebagai tablet terbaik di dunia Android, HUAWEI MatePad Pro memancarkan kedua-dua kehebatan dan kuasa untuk menyediakan pengguna dengan prestasi flagship bagi kerja, hiburan dan segala-galanya, termasuk reka bentuk perindustrian yang melampau, membantu satu kerja dan bermain lebih bijak, mewujudkan interaksi yang bermakna, memberikan hiburan yang mendalam apabila diminta – sambil menyampaikan prestasi yang pasti akan menjadikannya tablet yang tidak dapat dilepaskan!

Ini adalah 5 sebab kenapa anda tidak boleh lepaskan HUAWEI MatePad Pro:
Reka Bentuk Trendsetting Industrial

Direka secara pakar untuk mewakili masa depan tablet, HUAWEI MatePad Pro memaparkan paparan 10:10 inci pada badan ultra tipis. Ia juga mempunyai nisbah screen-to-body tablet tertinggi, pada 90% dengan bilah 4.9mm ultra-narrow di sekitar paparan simetri, edge-to-edge. Perkakas ergonomiknya memastikan pemegangan yang selesa, manakala bingkai aloi magnesium menjadikan cahaya tablet itu bertahan lama. Ia boleh didapati dengan empat warna semulajadi yang diilhamkan – kemasan kulit vegan dengan Green Forest dan Orange, serta kemasan gentian kaca dengan Pearl White dan Midnight Grey.

1 of  4

-
+

Bekerja dan Bermain dengan Lebih Pintar

Dengan keluasan paparan 10.8 inci, HUAWEI MatePad Pro mempunyai banyak pekara yang memuaskan untuk skrin terutama pada mengekspresikan kreativiti anda atau hanya untuk menyelesaikan kerja anda. Ia menyokong Multi-Window, membolehkan multitasking tanpa masalah dengan mempunyai pemproses word di satu pihak dan mempunyai pelayar untuk bahan rujukan di sisi yang lain.
Lukis dengan ketepatan menggunakan HUAWEI M-Pencil atau meningkatkan produktiviti anda dengan Papan Kekunci Magnetik Pintar. Aplikasi pihak ketiga seperti HUAWEI Notepad, WPS Office dan NEBO juga boleh didapati dalam tablet, yang membolehkan pengguna untuk menarik, menulis dan mendokumenkan yang diperlukan tanpa sebarang kekecohan.
Interaksi yang Bermakna

HUAWEI membawa dimensi baru kepada permainan video calling dengan pengenalan MEETime, teknologi eksklusif HUAWEI yang akan tersedia untuk kali pertama di pasaran. Pengguna akan dapat berkongsi skrin mereka semasa panggilan, serta membuat nota dan suntingan dalam masa nyata. Buat perubahan, highlight teks penting dan coretan nota anda untuk mata tindakan seterusnya dan lakukan semua dengan MEETime. Pastikan anda mempunyai sambungan WiFi atau LTE dan semak mencari kenalan yang mempunyai fungsi MEETime dihidupkan dan anda baik untuk pergi.
Hiburan Tanpa Permintaan

HUAWEI MatePad Pro dilengkapi dengan panel 166 2H QHD (2560 × 1600) 10.8 inci yang menyokong gamut warna sinematik DCI-P3. Dengan ketumpatan piksel 280ppi – panel itu direka bentuk untuk menyampaikan pengalaman sinematik sambil menunjukkan semua kandungan dengan butir-butir rumit dan warna-warna cerah. Teknologi Enhancement Paparan HUAWEI ClariVu juga kembali, dioptimumkan untuk memainkan semula video, pelayaran imej dan senario permainan bersama dengan Eye Comfort Mode untuk keutamaan pengguna. Mengharapkan pengalaman audio yang menyaingi mereka dari set teater rumah dengan pembesar suara Harman Kardon dan mikrofon five-capsule.
Prestasi menggemparkan

Kirin 990 di teras HUAWEI MatePad Pro lebih mampu mengendalikan produktiviti mudah alih aplikasi hiburan. Ia juga disokong oleh RAM sehingga 8GB dan 256GB ROM untuk memastikan multitasking yang lancar dan bateri 7250mAh besar untuk hayat bateri sepanjang hayat. Tablet ini juga dilengkapi dengan penyesuai kuasa 20W untuk pengecasan pantas dan menyokong 40W HUAWEI Super Charge. Ia juga tablet pertama untuk menyokong pengecasan tanpa wayar dan reverse charging.
Dengan semua ciri ini disediakan untuk memberikan anda pengalaman pengguna tablet yang terbaik yang ditawarkan HUAWEI, pastikan anda menantikan kehadiran HUAWEI MatePad Pro di laman Facebook HUAWEI.
Jangan lupa untuk ikuti kami di TikTok!
  @gamersantaimy
Tags: HuaweiHUAWEI MatePad ProMatePad Pro


PlayStation 4 System Update 7.00 menambah New Party, Remote Play dan Macam-Macam Lagi!

Sony mengumumkan update terbaru untuk konsol PlayStation 4 mereka dan syarikat tersebut merancang untuk melancarkan update ini untuk seluruh dunia pada lewat minggu ini. Menurut Sony, update ini mempunyai fungsi baru feature Party dan Remote Play.

Feature Party mengandungi beberapa penambahbaikan fungsi. Saiz maksimum untuk Party telah bertambah dari 8 hingga 16. Penambahbaikan lain termasuk sambungan network dan kualiti audio yang lebih baik. Selain itu, pengguna di Amerika Syarikat mendapat lebih banyak akses dengan feature Chat Transcription. Dengan menggunakan aplikasi Second Screen PS4, feature Chat Transcription membolehkan pengguna untuk menukar ucapan kepada teks dan sebaliknya. Apabila menggunakan peranti mobile untuk menyambung ke PlayStation 4 semasa ber-Party, tab baru akan mengaktifkan feature ini.

Remote Play juga mendapat update dalam peningkatan ini. Pemain yang bersiaran langsung boleh pilih Remote Play yang kini boleh didapati di telefon pintar Android dan tablet yang menjalankan Android versi 5.0 dan lebih tinggi. PS4 Remote App Play boleh didapati di Google Play Store. Peranti Apple juga telah dikemas kini untuk memaparkan controller pada setiap masa dan kunci orientasi skrin. Controller DualShock 4 juga boleh bersambung melalui Bluetooth untuk kebanyakan peranti. Kemas kini peranti ke Android 10, iOS 13, iPadOS 13, atau macOS Catalina yang akan datang untuk menggunakannya. Seperti biasa, Sony mengesyorkan menggunakan sambungan kabel LAN apabila mengaktifkan feature di atas.
Setakat ini, Sony tidak menjelaskan tarikh rasmi untuk keluaran update ini.
Sumber – PlayStation Blog
Jangan lupa untuk ikuti kami di TikTok!
  @gamersantaimy
Tags: Chat Transcriptiondualshock 4Google Play StorePartyPlayStation 4PS4 Remote App PlayRemote PlaySony


Ubisoft sedang menghasilkan Assassin’s Creed Infinity dengan servis langsung permainan!

Baru-baru ini, laman Bloomberg telah melaporkan bahawa Ubisoft sedang menghasilkan game terbaru untuk francais Assassin’s Creed mereka yang mempunyai pelbagai tetapan sejarah dan menerima kemaskini berterusan. Buat masa ini, game tersebut diberi nama Assassin’s Creed Infinity, dimana ia seperti Fortnite dan Apex Legends dengan tawaran kemaskini berterusan.

Ubisoft telah memuat naik catatan di blog rasmi mereka dengan menyatakan ia sedang membangunkan Assassin’s Creed Infinity dengan bantuan antara Ubisoft Montreal dan Ubisoft Quebec. Kolaborasi ini diperlukan bagi membimbing, mengevolusikan dan menentukan keseluruhan masa depan Assassin’s Creed termasuk projek baru mereka.
Francais Assassin’s Creed telah berkembang selama 14 tahun dan mempunyai 11 game asal serta 12 tajuk spin-off. Entri terbaru mereka setakat ini ialah Assassin’s Creed Valhalla yang dilancarkan pada tahun 2020, memerlukan lebih dari 100 jam untuk bermain dan menghabiskannya. Ini bermaksud Assassin’s Creed telah memberikan pengalaman perkhidmatan game secara langsung, dengan membolehkan pemain menghabiskan banyak masa untuk menyelesaikan setiap quest. Jadi kita boleh jangkakan Assassin’s Creed Infinity akan datang ini bakal menerima logik yang sama!

Memandangkan game akan datang ini memerlukan gabungan kemaskini berterusan, jadi ia berkemungkinan tidak akan berlaku hanya dalam satu masa sejarah sahaja. Malah, Assassin’s Creed Infinity akan mengandungi beberapa tetapan, dengan ada potensi yang ia akan memiliki lebih banyak lagi mengikut kemajuan teknologi. Ubisoft juga ingin memberikan sesuatu yang melebihi dari harapan peminat menggunakan pendekatan lebih padu untuk projek baru mereka.
Pengarah Urusan Ubisoft Quebec, iaitu Nathalie Bouchard menyatakan mereka akan terus membantu dalam setiap game Ubisoft dan percaya yang ini adalah francais yang paling disukai untuk berkembang dengan cara lebih bersepadu. Kolaboratif ini juga tidak tertumpu pada kerja studio sahaja kerana ia lebih fokus pada bakat dan kepimpinan Ubisoft itu sendiri.

Manakala Pengarah Urusan Ubisoft Montreal, iaitu Christophe Derennes menyatakan di blog Ubisoft bahawa francais ini sentiasa dibangunkan oleh pasukan yang multikultural dengan berbagai latar belakang serta perspektif bagi mempengaruhi penggambaran watak, lokasi dan budayanya. Beliau juga yakin yang mereka sentiasa mempunyai ruang untuk penambahbaikkan, serta struktur baru ini membolehkan pasukan Ubisoft terus berkembang.
Selain itu, Ubisoft telah mengumumkan bahawa projek ini akan diketuai oleh Marc-Alexis Côté, iaitu eksekutif produser francais. Beliau juga akan dibantu oleh pasukan dari studio Ubisoft Quebec dan Ubisoft Montreal seperti Julien Laferrière, Jonathan Dumont dan Clint Hocking.

Buat masa ini, Assassin’s Creed Infinity masih lagi dalam peringkat awal pembangunan dan Ubisoft tidak memberikan maklumat terperinci mengenai projek tersebut. Untuk membaca segala liputan kami mengenai Assassin’s Creed, anda boleh tekan sahaja pada pautan ini
Sumber: Ubisoft
Jangan lupa untuk ikuti kami di TikTok!
  @gamersantaimy
Tags: Assassin Creed Infinityubisoftubisoft MontrealUbisoft Quebec


Ulasan Call of Duty: Modern Warfare – Aksi kompetitif SHOOTER paling MEMUASKAN!

Mesti ramai yang kenal nama Modern Warfare, tetapi kandungannya kali ini membawa nada dan flow yang berbeza daripada yang kita jangkakan dari siri Call of Duty. Developer Infinity Ward mengambil peluang besar dalam kedua-dua kempen multiplayer dan single-player, dan sementara beberapa idea menerima sambutan yang tinggi, ada yang kurang.

Berita baik untuk tahu bahawa kempen single-player membuat kemunculan selepas ketidakhadirannya di Black Ops 4, tetapi Infinity Ward telah mengalih tumpuan jauh dari konflik besar-besaran yang siri itu terkenal ke peperangan yang lebih intim di mana kengerian perang diterokai dengan sangat teliti. Jalan cerita ini mungkin tidak selesa untuk beberapa pihak, dan meletakkan pemain secara langsung sebagai seorang gadis muda, Farah Karim yang dipaksa untuk membunuh menggunakan pisau dan pistol, serta ditangkap dan waterboarded. Adegan waterboarding siap menjadi minigame yang dahsyat di mana anda perlu menggerakan kepala ke depan dan belakang untuk mengelak dari lemas.

Orang awam yang tidak bersalah akan muncul keluar pintu atau dari belakang anda, dan ini mencipta saat-saat yang mendebarkan dan mengganggu di mana anda secara tidak sengaja mungkin akan menembak mereka. Infinity Ward mahu anda merasakan kekejaman perang, dan ia dibentangkan dengan senario seperti ini. Selain daripada beberapa misi sniping yang direka dengan bijak dan adegan tidak masuk akal di mana saya memandu pesawat mainan, saya amat minat bermain misi di jalan cerita utama, kerana tema berat yang dibawak oleh mereka serta sesi pertempuran. Menyerang rumah atau gua atau bangunan tinggi sangat seronok, dan mengingatkan saya kembali kepada judul-judul sebelum yang membuat siri ini terkenal.

Walaupun kempen ini tidak begitu besar atau mendebarkan seperti permainan Call of Duty lain, ia mempunyai jalan cerita yang sangat hebat – mungkin yang terbaik dalam siri ini sejak Call of Duty 4: Modern Warfare. Persembahan watak memang mantap- terutamanya untuk Captain Price, Farah, dan Hadir terutama apabila mereka ke arah konflik. Jalan cerita ini mempunyai rentak yang baik, hasilkan watak jahat yang ramai pasti benci, dan menarik dari awal hingga akhir. Saya juga menghargai bagaimana jalan cerita dan gameplay sebati sesama sendiri. Saya telah menyelesaikan kempen dalam kira-kira lima jam, tetapi mendapati saya lebih suka menontonnya untuk plot twist berbanding berada dalam pertempuran.

Seperti kebanyakan permainan Call of Duty, fokus utama Modern Warfare adalah permainan kompetitifnya, yang berjaya memperluaskan skala perang. Pengalaman multiplayer yang paling saya suka adalah mode baru yang dipanggil Gunfight, dan ia direka hanya untuk empat pemain. Perlawanan 2v2 ini berlangsung pada peta segi empat kecil yang memberikan aksi segera dan boleh berakhir dengan cepat, kerana hanya dua kill diperlukan untuk pasukan memenangi pusingan. Sebahagian daripada kejayaan mode ini ialah betapa adil medan pertempuran: Kedua-dua pasukan mempunyai loadout yang sama dan reka bentuk peta di kedua belah pihak hampir sama. Melengahkan masa atau camping adalah perkara yang membazir kerana timer akan kira dengan cepat, dan masa tambahan akan meminta kedua-kedua pasukan untuk menjadi yang pertama menangkap bendera. Betapa seronok dan gilanya saya dalam mode ini. Sehingga kini, saya masih ketagih bermain.

Modern Warfare juga mempunyai lebih daripada yang anda harapkan dalam rekaan baru di Ground War, yang meminjam sedikit ciri-ciri Battlefield dengan 64 pemain bertarung untuk beberapa titik kawalan pada peta yang luas. Ini adalah satu lagi mode yang menyeronokkan, tetapi untuk alasan yang berbeza. Kemahiran dan ketepatan ditukar kepada kekacauan kerana sniper mungkin akan menyorok, kill streak sentiasa muncul di skrin, dan sebuah kereta kebal boleh meletupkan anda dari jauh. Ground War sangat panik, dan walaupun anda tidak akan membuat banyak perbezaan, ini akhirnya menjadi cara yang baik untuk melepaskan stress selepas bersaing dalam team deathmatch yang direka dengan cemerlang. Mode multiplayer lain seperti Realisme dan Night Vision juga boleh dimain jika kamu bosan bermain dua mode di atas.

Semua mode kompetitif menawarkan cross-play dan mengekalkan warisan Call of Duty. Ia sangat fenomenal dalam Modern Warfare, dan lebih mendalam dari sebelumnya. Ganjaran killstreak adalah bagus dan hebat, manakala kelajuan dan senjata masih disenaraikan sebagai antara yang terbaik dalam dunia gaming.
Sama seperti menaikkan level watak dalam RPG, pemain boleh meningkatkan level senjata. Dengan lebih daripada 50 attachment dan kelebihan bagi setiap senjata, pemain boleh mengubah suai senjata mengikut keinginan mereka, dan didorong untuk terus menggunakan loadout yang sama untuk ditingkatkan lagi. Saya mengubah M4A1 saya menjadi sesuatu yang digeruni yang bagus untuk kedua-dua taktik blitz dan jarak jauh dengan gabungan grenade launcher serta 4.0x sight attachment. Penambahan ini meningkatkan cara permainan saya dengan ketara, tetapi pasti ada kekurangannya. Penglihatan saya ditingkatkan lagi, tetapi kelajuan zoom dikurangkan.

Walaupun permainan kompetitif seronok seperti yang saya terangkan, saya tidak mengesyorkan pemain untuk menghabiskan banyak masa dalam Special Ops, versi permainan koperatif Modern Warfare yang bermasalah. Bergerak di yang peta besar dengan rakan-rakan untuk menggodam komputer dan memusnahkan kenderaan berperisai berat adalah konsep yang menyeronokkan, dan memerlukan strategi. Bot yang boleh muncul di belakang anda membuat pengalaman terlalu sukar dalam cara yang tidak adil. Walaupun pasukan saya teratur dan bergerak dengan awas untuk menghapuskan apa-apa ancaman, ia hanya memerlukan satu musuh dari belakang untuk mencipta senario buruk.

Seperti yang dinyatakan, Modern Warfare seharusnya menerima sambutan yang berhak kerana membuat perubahan yang positif di siri Call of Duty. Tidak semua idea oleh Infinity Ward menjadi, tetapi beberapa telah berjaya cukup sehingga saya dapat melihatnya sebagai sesuatu yang harus kekal dalam siri. Pencapaian Moden Warfare mungkin tidak sehebat seperti Black Ops 4 di mana Blackout menjadi salah satu yang paling terkenal, tetapi ia masih menyampaikan pengalaman multiplayer yang seronok dan memuaskan. Dengan penambahan ini sahaja, sudah cukup untuk kata bahawa game ini berbaloi untuk main. Call of Duty: Modern Warfare sudah keluar untuk pelantar PlayStation 4, Xbox One, dan PC, dan jika kamu masih belum cuba, inilah masanya.
Jangan lupa untuk ikuti kami di TikTok!
  @gamersantaimy
The Review

                    Call of Duty: Modern Warfare

80%
Score

Pencapaian Moden Warfare mungkin tidak sehebat seperti Black Ops 4, tetapi ia masih menyampaikan pengalaman multiplayer yang seronok dan memuaskan.

Review Breakdown

Modern Warfare seharusnya menerima sambutan yang berhak kerana membuat perubahan yang positif di siri Call of Duty
0%

Tags: Call of Duty: Modern WarfareCaptain PriceGround WarGunfightinfinity wardkempenmultiplayersingle-playerSpecial Ops


“Buntut terlalu leper, susah nak lenyek musuh” – Rekaan Mario Movie dikecam netizen

Poster pertama untuk filem Super Mario Bros oleh Illumination Entertainment telah didedahkan dan nampaknya menimbulkan banyak kekecohan di kalangan peminat. Walaupun rupa poster sangat menakjubkan, netizen telah mengesan satu kekurangan iaitu buntut Mario yang dikatakan “terlalu leper.”

Berikut adalah poster tersebut:

Kita mulakan dengan komen-komen indah dahulu.
Mario terletak di bahagian bawah poster dan dikelilingi oleh Toads. Keseluruhan poster bertekstur ringan sambil mengekalkan reka bentuk jelas dan berwarna-warni yang membuatkan francais ini sangat popular. Di sini, Mario sedang melihat gunung yang dilitupi paip berwarna  warni di mana istana Princess Peach terletak di bahagian atas sekali.
Sekarang kita teruskan ke komen-komen negatif.
Di seluruh media sosial, ramai peminat Nintendo mengadu tentang buntut Mario yang nampaknya terlalu “leper” atau “rata”. Kerana itu, banyak tweet-tweet lucu tentang reka bentuk poster itu dibincangkan termasuk bagaimana ia menyukarkan Mario untuk mengalahkan musuh.
Bak kata seorang netizen, keputusan untuk “membuang” punggung Mario tidak masuk akal kerana dia sering perlu melompat untuk mengalahkan musuh. Senang cerita, buntut Mario merupakan antara aset terpenting bagi watak itu.

Di bawah adalah tweet-tweet lucu oleh netizen lain:

Where's Mario's butt? He can't kill Goombas with that! https://t.co/fa4VyGQVXh— Ashley🎨📝 (@ashley_actually) October 4, 2022

They took Mario’s butt away which makes no sense because he springs around bouncing and jumping and squatting everywhere. This is more offensive than the Lola bunny thing people were mad about. pic.twitter.com/pmuq3xUOFE— who decides what’s the bottom of all this? (@xwilkmanx) October 4, 2022

@NintendoAmerica, after everything Mario has done for you you really gonna leave him with literally 0 butt? Bruh flatter than an iron. pic.twitter.com/FXdRreDpJj— howard sternum (@dvmifivnd) October 4, 2022

Dalam dua hari lagi, teaser trailer pertama untuk Super Mario Bros Movie akan ditayangkan. Teaser ini akan debut di NYCC pada hari Jumaat jam 4 pagi, manakala acara Nintendo Direct tentang movie itu akan bermula sejurus selepasnya.

Buat masa ini, Super Mario Movie dijangka akan keluar pada 7 April – jadi masih ada baki beberapa bulan. Malangnya, tarikh tayangan di Malaysia masih belum diumumkan. Untuk membaca segala liputan kami tentang Mario, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animasiMarioMario Movie


[Giveaway] Menangi pelbagai barangan eksklusif Godzilla vs. Kong termasuk baju, topi, & bag sempena tayangan filem!

Dihasilkan oleh Warner Bros. Pictures dan Legendary Pictures, akhirnya kita boleh melihat pertarungan paling epik antara dua ikon besar dalam filem “Godzilla vs. Kong” yang diarahkan oleh Adam Wingard. Sempena tayangan filem ini tidak lama lagi di pawagam Malaysia pada 25 Mac 2021, kami di Gamer Santai ingin membuka giveaway Godzilla vs. Kong khas untuk semua peminat serantau! Sebelum itu, mari kita kenali dahulu kisah filem ini.

“Legenda bertembung dalam ‘Godzilla vs. Kong’ ketika dua makhluk mitos ini bertemu dalam pertarungan paling hebat sepanjang zaman, di mana nasib dunia kini berada di ambang bahaya. Kong dan pelindungnya memulakan perjalanan bahaya untuk mencari tempat tinggalnya yang sebenar, dan bersama mereka adalah Jia, seorang gadis yatim piatu yang, dengan Kong, telah membentuk
ikatan yang unik dan kuat.

Tiba-tiba, mereka mendapati diri berada di depan Godzilla, yang sedang mengamuk dan menghancurkan segala-gala yang dilihat olehnya sepanjang jalan. Pertembungan epik antara dua gergasi ini – dihasut oleh sejenis elemen rahsia – hanya permulaan kepada misteri yang terletak jauh di dalam teras Bumi.”

Untuk giveaway Godzilla vs. Kong, Warner Bros. Malaysia telah memberi kami beberapa barangan eksklusif untuk hadiahkan kepada pemenang-pemenang bertuah, di mana yang terpilih akan mendapat:

Kemeja-T x2
Muscle Tank Top x2
Cap x1
Duffel Bag x1

Kemeja-T
Muscle Tank Top
Duffel Bag
Cap
Harap maklum bahawa pemenang terpilih hanya boleh menang salah satu daripada barangan eksklusif ini dan ia diberikan secara rawak. Masih ingin mencuba nasib? Mari sertai peraduan ini sekarang!! Syarat nak menang memang mudah sahaja, anda cuma perlu jawab soalan dan ikuti langkah-langkah di bawah:

Langkah 1: Korang kena “LIKE” Facebook Page Gamer Santai

Langkah 2: Korang kena “join” Group Semuanya Gaming di Facebook

Langkah 3: Like/Love/Wow Post mengenai artikel ini di Facebook kami dan kongsi artikel ini dengan #GodzillaVSKong #GamerSantai

Langkah 4: Jawab soalan ini di bahagian komen:

Siapakah yang anda rasa akan menang, Godzilla atau Kong?;

Letak #GodzillaVSKong #GamerSantai di bawah;

Kemudian pemenang bertuah akan kami hubungi melalui Facebook Messenger!

Peserta haruslah warganegara Malaysia;
Peserta haruslah 18 tahun keatas sahaja!
Giveaway akan berakhir pada Jumaat, 19 Mac 2021 11.59PM;
Pemenang akan diumumkan pada 20 Mac 2021 melalui FB Messenger;

Selamat maju jaya kepada anda semua! Sekali lagi saya ingatkan, filem Godzilla vs. Kong akan keluar di pawagam Malaysia pada 25 Mac 2021. Jika ada yang berminat untuk menangi giveaway Godzilla vs. Kong, jangan lupa jawab dan share posting ini!

Jangan lupa untuk ikuti kami di TikTok!
  @gamersantaimy
Tags: GiveawayGodzilla vs. Konglegendary picturesmovieWarner Bros. Pictures


Musim pertama MARVEL Super War kini bermula dan menampilkan Doctor Strange sebagai hero pertama musim ini!

Permainan MOBA 5v5 yang tengah hangat kini iaitu MARVEL Super War dari NetEase Game dengan kerjasama Marvel Entertainment kini hadir dengan musim pertama kejohanan! Ya yang pertama! Kemaskini terbaru ini juga menampilkan satu lagi hero yang dinantikan ramai pemain iaitu Doctor Strange. Tidak terlupa juga pelbagai skin epic untuk siri : Space War! Selami lebih jauh ke medan perang Wakandan dengan banyak kemungkinan permainan yang terbuka kepada anda. Jom usha apa lagi yang ada dalam musim pertama ini!

Dengan permulaan rasmi Musim 1, Doctor Strange akan memasuki dunia MARVEL Super War. Dengan Cloak of Levitation dan Eye of Agamotto, Supreme Sorcerer ini akan memangku tuntutannya sebagai salah satu Heroes Energy yang paling kuat di medan perang Wakandan. Gunakan kuasa seni mistik untuk menghadapi cabaran musim baru dan tentang hero lain untuk kemenangan!

Di samping itu, permainan akan menyaksikan Battle Pass pertama: Hero Assembly. Pemain mempunyai peluang yang lebih besar untuk mendapatkan Kulit Epik Magneto kerana anda memimpin skuad hebat anda melalui pertempuran untuk menyelesaikan pencarian tertentu. Jom ajak kawan-kawan anda sertai medan perang yang gempak ini!

MARVEL Super War – Magneto's New Skin
【News From Vivian】With his firm belief in mutant superiority over humans, Max Eisenhardt leads Mutantkind with unparalleled power and agency.After the start of Season 1, Magneto's brand new skin will become available. This skin can be unlocked when the following requirements are met:Purchase the Battle Pass（Hero Assembly） and reach Level 60 to obtain.And finally, don't forget to check out his magnificent magnetic moveset in the video!#MARVELSuperWar
Posted by MARVEL Super War on Wednesday, 8 January 2020

Akhir sekali, Space War, satu siri baru kulit epik yang akan menuju ke Marvel Super War anda! Captain Amerika dan Black Panther akan menjadi yang pertama untuk mendapatkan Planetary Defender space suits. Majestrix Lilandra Neramani, penguasa Empayar Shi’ar, merasakan bahaya yang akan dihadapi oleh multiverse dan melihat kemusnahan bumi sebagai cara untuk menamatkan perlanggaran konstan alam sejagat. Super heroes sebagai balasannya telah melengkapkan diri dengan space suit baru untuk menghadapi ancaman skuadron terkuat di alam semesta! Temui konsep reka bentuk teras kerana anda akan mengalami nuansa dan butiran lebih jelas mengenai kulit-kulit baru ini.

1 of  6

-
+

1.

2.

3.

4.

5.

6.

Jadi jangan tunggu lama-lama dan sertai musim pertama Marvel Super War!
 Muat turun di sini!

MARVEL Super WarPublisher: NetEase GamesRelease Date: 2019-12-19Android
MARVEL Super War mempunyai Super Heroes dari semua francais Marvel! Bermain sebagai watak kegemaran anda atau pilih dari pemain hebat Heroes and Villains, masing-masing dengan gaya dan kemahiran yang unik dan bergabung dengan pergaduhan semua bintang utama dalam perlawanan MOBA!

Jangan lupa untuk ikuti kami di TikTok!
  @gamersantaimy
Tags: Battle Pass MSWMarvelMARVEL SUPER WARMarvel Super War Season 1MOBAMSWMusim pertama Marvel Super WarNetEase Game


NetEase Games melancarkan empat tajuk besar baru untuk acara E3 2021

NetEase Games hari ini mengumumkan empat tajuk game epik untuk dipersembahkan di E3 2021. Acara pameran tahun ini pastinya agak mencabar bagi semua industri permainan video, tetapi ianya adalah permulaan yang diharapkan NetEase untuk berjaya. NetEase telah mengumumkan empat tajuk seperti Racing Master, Total War Battles: Warhammer, The Lord of the Ring: Rise to War dan Naraka: Bladepoint adalah antara game yang meletakkan NetEase sebagai penyedia utama permainan PC dan mobile yang dibangunkan sendiri oleh mereka.

Setiap game baru yang akan dipersembahkan di acara E3 2021 membawa keunikannya yang tersendiri, seperti perlumbaan yang sengit dalam Racing Master dan perlumbaan asli dengan ketepatan kejuruteraan kenderaannya. Total War Battles: Warhammer turut memberikan keunikan dalam memberi pemain cabaran gameplay taktikal perang yang sangat menarik untuk dimainkan.

Naraka: Bladepoint

Game ini membawa sesuatu yang baru untuk genre Battle Royale dengan menggabungkan kelajuan, ketangkasan dan pertempuran jarak dekat. Pemain juga boleh bergerak dari satu tempat, ke  tempat yang lain menggunakan grappling hook untuk melintasi pokok, bangunan, kuil dan struktur yang ada di dalam persekitaran in-game.

Naraka: Bladepoint turut ditambah dengan aksi parkour, yang memberikan pemain pergerakan bebas dan menawarkan pelbagai strategi serta taktikal dalam setiap pertempuran. Game ini telah dibangunkan oleh 24 Entertainment dan diterbitkan oleh NetEase Montreal.
Lord of the Ring: Rise to War

Lord of the Ring: Rise to War merupakan game mobile strategy berdasarkan trilogi ikonik dari dari buku yang ditulis oleh J.R.R Tolkien. Game ini mencipta semula dunia fiksyen dengan persembahan yang menakjubkan dan sama seperti dalam filem asal.
Game ini mengisahkan tentang War of the Ring baru telah berada di dunia, dan nasib Middle-earth kini berada di tangan pemain. Kuasa gelap yang tidak dapat dijatuhkan telah bangkit dan menyebarkan kegelapan di setiap tempat Middle- earth. Dari lokasi Minas Tirith, sehinggalah ke Mount Doom, semuanya dipersembahkan dengan perebutan kuasa One Ring untuk mengambil alih kekuasaan Middle-earth.
Total War Battles: Warhammer

Game ini disetkan dalam dunia Warhammer Fantasy Battles, yang diilhamkan oleh siri Total War dari Creative Assembly. Total War Battles: Warhammer merupakan game strategi yang epik dipenuhi sihir, raksasa, kekacauan dan pertempuran berskala besar.

Jalan cerita game ini mengisahkan tentang sebuah pulau misteri yang telah muncul dari dalam laut yang kaya dengan Warpstone. Pemain perlu menghalang Skaven dari mengambil bijih ajaib yang berbahaya ini, jadi dunia Warhammer telah menghantar komandan terbaik serta pahlawan terkuat untuk mendapatkan pulau tersebut.
Racing Master

Racing Master telah dibangunkan dari enjin Unreal 4 dan teknologi EGO milik Codemasters. Pemain akan mempunyai akses untuk mencuba memandu lebih dari 60 kereta hiper-realistik dari pelbagai jenama, seperti Ferrari, Lamborghini, Porsche, Koenigsegg, dan Aston Martin. Anda boleh berlumba bersama pemain lain di bandar-bandar terkenal dari seluruh dunia untuk menjadi pelumba juara.

Dengan konsep automatif, Racing Master memberikan pemain pengalaman berlumba, menyesuaikan serta membina koleksi kereta ultimate mereka. Anda juga boleh menyesuaikan kenderaan menggunakan bahagian dari dunia nyata serta dari pengeluar terkemuka untuk mengatur pengendalian kasual ataupun kawalan maksimum. Racing Master pastinya sebuah pengalaman perlumbaan yang dioptimumkan sepenuhnya untuk platform mobile.
Jangan lupa untuk ikuti kami di TikTok!
  @gamersantaimy
Tags: E3 2021netease


10 watak anime popular dengan angka BUNUH paling tinggi!

Kalau tengok anime shonen ataupun seinen, kebanyakkannya mempunyai scene berlawan dan menyebabkan kematian. Ada juga yang hanya menggunakan strategi untuk menghapuskan musuh mereka. Agak-agaknya watak anime mana yang membunuh paling ramai orang? Mesti ramai watak begitu, tetapi kalau nak dibandingkan memang susah kerana terlampau banyak anime yang telah ditayangkan. Kami ada beberapa watak anime popular yang termasuk dalam kategori tersebut. Tetapi ia bukanlah dalam turutan. Ingin tahu siapakan mereka ini? Boleh tengok senarai di bawah ini.

Zeno (Dragon Ball Super)

Watak comel ini jika sekilas pandang nampak baik dan seperti tidak akan mencederakan sesiapa. Tetapi Zeno sebenarnya watak terkuat dalam Dragon Ball Super. Kalau anda ingin tahu, Zeno telah memusnahkan 6 universe dalam francais kerana dia merasakan 18 universe terlampau banyak. Bayangkan 6 universe itu berapa juta penduduk pula yang tinggal di sana. Kalkulator pun boleh rosak kalau kira.

Lelouch (Code Geass)

Watak antu-hero kegemaran ramai, Lelouch telah meggunakan kuasa Geass untuk mengawal minda seseorang dan telah membunuh lebih daripada daripada beribu-ribu orang sepanjang siri.
Light Yagami (Death Note)

Light yang mulanya nampak seperti watak baik terus berubah selepas dia mendapat Death Note dan boleh dikatakan sebagai watak yang banyak membunuh dalam siri tersebut selain Ryuk. Dia hanya perlu menulis nama mangsanya dalam Death Note sahaja untuk membunuh mereka. Tetapi mengikut data pada Death Note, lebih daripada 120,000 yang telah dibunuh oleh Light.
Madara (Naruto Shippuden)

Siapa sahaja tidak mengenali Madara, salah satu watak antagonis hebat dalam siri Naruto Shippuden. Dia yang ingin hentikan peperangan telah mengorbankan ramai orang untuk merealisasikannya dan semasa Perang Ninja Ke-4, dia seorang sahaja mampu mengalahkan kesemua shinobi dalam Division 4 dengan mata Sharingan dan Rinnegan.
Meliodas (Seven Deadly Sins)

Sebagai Sin of Wrath, Meliodas mempunyai kuasa pemusnah yang sangat kuat dan ini dibuktikan dengan kemusnahan Kingdom of Danafor. Selepas melihat Liz dibunuh, Meliodas telah hilang kawalan kepada kuasanya dan musnahkan keseluruhan kerajaan tersebut. Tapak kerajaan itu tidak meninggalkan apa-apa kesan dan kosong sahaja. Jika dimasukkan dengan kemusnahan kerajaan itu dan misi Meliodas yang lama, lebih daripada 350,000 orang juga yang telah terkorban.
Ryomen Sukuna (Jujutsu Kaisen)

Sukuna mempunyai cursed energy yang tinggi malah boleh mengembalikan semula anggota badannya yang hilang dengan serta merta. Dia antara cursed spirit paling kuat dalam siri Jujutsu Kaisen dan dikatakan bahawa dia telah membunuh hampir 3000 orang.
Eren Yaeger (Attack on Titan)

Selepas mendapatkan kuasa Founding Titan, Eren telah memulakan Rumbling yang mengejutkan semua Colossal Titan yang mula bergerak memusnahkan segala benda yang berada pada jalan mereka. Boleh dikatakan peluang untuk terlepas daripada dipijak Titan tersebut sangat tipis kerana suhu badan mereka yang sangat panas. Selepas Eren dihentikan, hampir 80% populasi manusia telah terkorban.
Giorno Giovanna (Jojo’s Bizarre Adeventure)

Stand merupakan kuasa hebat yang dimilik oleh watak-watak dalam siri JoJo. Giorno Giovanna juga tidak terlepas kerana dia mempunyai pertalian darah dengan keluarga Joestar. Semasa berlawan dengan Diavolo, Giorno telah mendapatkan kuasa Requiem yang membolehkan Stand-nya, Gold Experience mendapat tambahan kuasa. Requiem membolehkan seseorang terperangkap dalam satu “loop” infiniti, jadi kalau dibunuh oleh Requiem, boleh dikatakan bilangannya tidak terkira kerana loop tersebut.
Tanya (Saga of Tanya the Evil)

Selepas dilahirkan semula sebagai seorang perempuan bernama Tanya Degurechaff, seorang pekerja telah menyertai pasukan tentera untuk teruskan kehidupannya. Disebabkan kebolehan hebatnya semasa di medan perang, Tanya akhirnya mendapat pangkat sebagai Lieutenant Commander. Siri ini penuh dengan peperangan ditambah pula dengan personalitinya yang agak kejam, boleh dikatakan Tanya telah mengorbankan ribuan orang yang berada di medan perang.
Rei / Lilith (Neon Genesis Evangelion)

Lilith telah dicipta oleh First Encestrak Race berbillion tahun dahulu dan Rei telah bergabung dengannya lalu membentuk satu makhluk hebat. Ditambah pula dengan Third Impact, Lilith telah menyerang dan hampirnya melupuskan semua manusia. Hampir 9 billion manusia dianggarkan terkorban daripada peristiwa tersebut.
Itu sahaja yang kami boleh kongsikan pada hari ini. Bagi anda, siapa pula watak anime popular yang kaw-kaw bunuh ramai orang? Boleh kongsikan di ruangan komen. Untuk mendapatkan liputan lain mengenai anime daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: animeTrivia


Tahniah kepada semua pemenang! Berikut adalah senarai pemenang PlayStation®Partner Awards Japan!

PlayStation®Partner Awards adalah upacara mengenali tajuk-tajuk hit yang telah dikeluarkan di platform. Diadakan setiap tahun sejak dimulakannya PlayStation pada tahun 1994 dan menindak lanjuti ulang tahun ke-25 tahun lalu, program tahun ini membawa nama baru untuk upacara tersebut.

Semua tajuk yang terdapat dalam lelaran Playstation Partner Awards 2020 dikembangkan di Jepun dan Asia, dari Oktober 2019 hingga September 2020. Berikut adalah semua tajuk yang menerima anugerah masing-masing! Anda boleh menonton persembahan penuh di bawah, dari Sony Square:

Jadi PlayStation®Partner Awards tahun ini telah dijalankan secara da;am talian disebabkan wabak pandemik COVID-19 yang masih berleluasa. Tetapi pemenang pada tahun ini kesemuanya telah dijangka dan kami mengucapkan beribu tahniah kepada semua pembangun permainan yang memenagi anugerah hari ini!
Semua tajuk untuk anugerah ini dibuat di Jepun dan Asia, dan diberikan sewajarnya dengan kedudukan di antara 20 teratas dalam penjualan global, termasuk nombor pemain dan metrik lain untuk menentukan pemenang.
12 permainan yang memenangi anugerah dari kategori  7 PARTNER AWARD,  2 untuk SPECIAL AWARD dan 3 dari GRAND AWARD adalah:
PARTNER AWARDS
Tajuk-tajuk ini adalah tajuk yang sangat disanjung dan dipuji di seluruh dunia.

1 of  8

-
+

Mobile Suit Gundam Battle Operation 2 – Bandai Namco Entertainment
Black Desert – Pearl Abyss
Nioh 2 – Koei Tecmo
Persona 5 The Royale – Atlus
Final Fantasy XIV online – Square Enix
Resident Evil 3 Remake – Capcom
Yakuza 7 – Sega

SPECIAL AWARDS

1 of  3

-
+

Pemenang dipilih berdasarkan faktor yang berbeza, dengan dua kategori:

tajuk yang dikembangkan di luar Jepun dan Asia
tajuk yang dikembangkan dengan kerjasama SIE Worldwide Studios

Pemenangnya

Apex Legends – Respawn Entertainment
Death Stranding – Kojima Production

GRAND AWARD
Anugerah ini diberikan kepada tiga judul teratas yang terjual paling banyak salinan dalam bulan Oktober 2019 hingga September 2020.

1 of  4

-
+

eFootball PES 2020 – KONAMI Digital
Dragon Ball Z Kakarot – Bandai Namco Entertainment
Final Fantasy VII Remake – Square Enix

Tahniah beribu tahniah kami ucapkan kepada semua pemenang! Sehingga kita berjumpa lagi tahun hadapan!
Jangan lupa untuk ikuti kami di TikTok!
  @gamersantaimy
Tags: Apex LegendsBlack Desertdeath strandingDragon Ball Z: KakaroteFootball PES 2020final fantasy vii remakeFinal Fantasy XIV OnlineMobile Suit Gundam: Battle Operation 2Nioh 2PlayStation Partner Awards 2020PlayStation®Partner AwardsYakuza 7


Space for Sale & AEW: Fight Forever diumumkan di THQ Nordic Digital Showcase

Seiring dengan acara THQ Nordic Digital Showcase hari ini, mereka telah mengumumkan banyak game baru seperti Space for Sale, AEW: Fight Forever, Destroy All Human 2 dan banyak lagi. Berikut adalah serba sedikit tentang game yang diumumkan dalam acara ini.

Destroy All Humans 2

Krypto kembali untuk membuat huru hara di seluruh stage yang telah dirombak sepenuhnya. Senjata juga direka semula untuk memberi pilihan yang lebih menarik ketika menimbulkan kekacauan dan kemusnahan bangunan yang lebih baik ketika memancarkan death ray melalui piring terbang anda. Destroy All Humans 2 – Reprobed akan datang ke PC, PS5, dan Xbox Series X pada 30 Ogos 2022.

Space for Sale

Space for Sale ialah game open-ended build-up simulation. Anda boleh bermain sebagai angkasawan kecil, yang baru sahaja membeli sistem suria. Misi anda kini untuk membina rumah untuk anda dan pelanggan di luar bumi. Terokai dunia sambil meninjau lokasi, kumpul sumber dan kaji tentang flora dan fauna tempatan!
Jagged Alliance 3

Ia merupakan game turn-based combat taktikal untuk solo atau co-op dalam talian. Rekrut daripada sebilangan besar askar upahan dan gunakan mereka untuk menyelamatkan Presiden Grand Chien daripada pasukan separa tentera. Itupun ikut kontrak anda pilih!
Jagged Alliance 3 kembali membawa francais dengan beberapa ciri terbaru untuk semua orang merasai pengembaraan baru dalam Grand Chien.
The Valiant

The Valian merupakan game tactical RTS (Real Time Starategy) di mana anda mengetuai kesatria zaman Medieval melalui kempen solo-player yang epik. Anda juga boleh bekerjasama denga rakan lain dalam Last Man Standing atau cuba kemahiran melawan pemain lain dalam mode kompetitif.
Dalam New Game+, senarai hero unik masing-masing dengan skill tree mereka sendiri dan rasai pengalaman itu semula.
Tempest Rising

“Tempest Rising” ialah game strategi real-time klasik, menggabungkan base-building dengan pertempuran sengit. Game ini berlaku pada tahun 1997 alternatif, di planet Bumi yang musnah selepas perang nuklear pertama di dunia. Anda boleh memilih daripada tiga puak yang boleh dimainkan, masing-masing dengan gaya permainan dan ciri tersendiri.
Ia menampilkan mod skirmish dan multiplayer dengan sistem matchmaking berdasarkan skor.
Knights of Honor 2 – Sovereign

Ditetapkan di Eropah semasa zaman pertengahan sebagai titik permulaan untuk warisan anda, pilih kerajaan dari mana-mana sahaja di Eropah, Afrika Utara, dan juga bahagian Asia, kemudian mula memerintah.
Anda akan bermain sebagai Raja. Jadi, anda perlu membuat semua keputusan penting seperti, melantik marshal, pedagang, ulama, diplomat, dan pengintip ke istana diraja anda lalu mengarahkan mereka untuk melaksanakan kehendak anda di seluruh negeri.
Dengan menjadi Raja, anda boleh mengambil alih pertempuran secara langsung dan memimpin pasukan. Bukan setakat itu sahaja, anda juga boleh bertempur bersama rakan dalam pelbagai mode yang telah disediakan.
Way of The Hunter

Dalam Way of the Hunter, anda akan mengambil alih perniagaan daging mewah atuk di Pacific Northwest. Apabila tiba disana, anda perasan yang ramai pemburu yang tidak beretika mengambil alih kawasan tersebut. Kini, tiba pula masa anda bersinar dan mengambil kembali hutan Pacific Northwest.
Semasa memburu, anda akan merasai pengalaman memburu yang tidak akan dirasai di luar. Pergerakan haiwan yang tidak boleh dijangka bersama dengan pengendalian senjata yang realistik dan fizik peluru, anda akan merasai pengalaman memburu yang tidak pernah dirasai di luar.
Way of the Hunter akan dilancarkan pada 17 Ogos 2022 di PlayStation 5, Xbox Series X|S dan PC melalui Steam dan Epic Games Store.
AEW: Fight Forever

AEW: Fight Forever memberi peminat gusti peluang untuk bermain sebagai pelbagai personaliti yang boleh terbang tinggi dan bertenaga dari industri All Elite Wrestling League. AEW: Fight Forever boleh dimainkan buat kali pertama di dalam booth THQ Nordic di Gamescom dalam beberapa minggu akan datang.
SpongeBob SquarePants: The Cosmic Shake

Apabila penilik nasib misteri Kassandra mengabulkan hasrat SpongeBob dan Patrick,
Segala-galanya mungkin dalam keluasan tak terhingga kosmos. Mungkin ada realiti di mana mayonis bukan alat! Apabila tukang tilik misteri Kassandra mengabulkan hasrat SpongeBob dan Patrick, kedua-dua rakan mereka secara tidak sengaja membuka portal kepada Wishworlds yang pelik… semuanya menyeronokkan dan permainan sehingga rakan mereka tersesat dalam portal!
Terokai tujuh dunia yang berbeza dan pakaikan lebih daripada 30 kulit kosmik untuk menyelamatkan alam semesta pengembaraan serba baharu SpongeBob SquarePants: The Cosmic Shake. Temui semua Bikini Bottomite kegemaran anda dari siri ini, disuarakan oleh pelakon asal mereka. Semua orang lakukan Cosmic Shake!

Bukan setakat itu sahaja, mereka juga mengumumkan game-game lain seperti Alone in the Dark, Gothic Remake, Outcast 2, Wreckreation dan Stuntfest semasa THQ Nordic Digital Showcase. Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: AEW: Fight ForeverDestroy All Humans! 2THQ Nordic Digital Showcase


Klip baru anime Cyberpunk: Edgerunners didedahkan dalam trailer terbaru Netflix!

Sejak diumumkan pada tahun 2020, adaptasi anime yang berdasarkan game Cyberpunk 2077 sunyi seketika tanpa sebarang kemas kini baru. Bayangkan betapa terkejutnya, apabila beberapa adegan anime tersebut diselitkan dalam video trailer daripada Netflix untuk mempromosikan “Geeked Week” yang berlangsung pada 6 – 10 Jun ini. Anda boleh menonton trailer tersebut dibawah.

Untuk pengetahuan anda, anime Cyberpunk: Edgerunners ini merupakan dihasilkan dengan kerjasama antara CD Projekt Red, Studio Trigger dan Netflix. Penceritaan anime ini akan berlaku dalam alam semesta yang sama dengan game Cyberpunk 2077. Ia merupakan kisah standalone dan akan tersedia sebanyak 10 episod.

Cyberpunk: Edgerunners menceritakan kisah seorang kanak-kanak jalanan yang cuba hidup dalam sebuah bandar futuristik yang obses pada teknologi dan pengubahsuaian badan. Setelah kehilangan segala-galanya, dia telah memilih untuk meneruskan kehidupan dengan menjadi seorang “edgerunner”  —  orang upahan yang dikenali sebagai cyberpunk.

Syarikat animasi yang berpusat di Jepun, Studio Trigger, akan berfungsi sebagai studio animasi dalam siri ini dan menghidupkan dunia Cyberpunk dengan gaya mereka yang istimewa. Hiroyuki Imaishi (Gurren Lagann, Kill la Kill, Promare) akan mengarahkan siri ini bersama dengan penolong pengarah Masahiko Otsuka (Gurren Lagann, Promare), pengarah kreatif Hiromi Wakabayashi (Kill la Kill) , Perancang watak Yoh Yoshinari (Little Witch Academia, BNA: Brand New Animal) dan Yuto Kaneko (Little Witch Academia), serta lakon layar yang diadaptasi oleh Yoshiki Usa (SSSS.GRIDMAN , Promare) dan Masahiko Otsuka (Gurren Lagann, Kill la Kill, Promare). Skor asal akan disusun oleh Akira Yamaoka (siri Silent Hill).

Studio Trigger kalau buat anime memang kita tahu gempak hasilnya. Dengan latar belakang Cyberpunk yang sememangnya kena dengan gaya Trigger, kita boleh harapkan beberapa adegan memukau daripada mereka. Nantikan maklumat baru mengenai anime ini di Netflix pada Jun 2022. Untuk mendapatkan liputan lain mengenai anime daripada kami, sila klik pautan ini.
Sumber: Netflix
Jangan lupa untuk ikuti kami di TikTok!
  @gamersantaimy
Tags: CYBERPUNK: EDGERUNNERSnetflix


Kolaborasi istimewa Final Fantasy VII: Advent Children & Final Fantasy Brave Exvius bermula hari ini! Ayuh jadi Cloud & Tifa!

gumi Inc dan Square Enix Ltd., menjemput pemain ke acara khas FINAL FANTASY VII: ADVENT CHILDREN dalam game RPG terkenal, FINAL FANTASY BRAVE EXVIUS. Bermula hari ini hingga 20 Mei, pemain dapat mengambil bahagian dalam acara masa terhad, menyeru watak-watak khas -termasuk wira FINAL FANTASY VII Cloud Strife dan Tifa Lockhart dalam pakaian ADVENT CHILDREN mereka, menerima bonus login istimewa dan mendapat ganjaran eksklusif untuk masa terhad.

Kandungan baru dalam acara kolaborasi FINAL FANTASY VII: ADVENT CHILDREN termasuk:

Unit Baru: watak FINAL FANTASY VII: ADVENT CHILDREN Cloud dan Tifa boleh diseru dengan kadar yang lebih tinggi melalui acara terhad ini, bersama dengan Yazoo & Loz yang merupakan saki baki Sephiroth yang jahat. Cloud (FFVII AC) hadir dengan CG Limit Break yang kuat, di mana ia dapat dilihat oleh pemain dalam Unit Intro Quest sebelum menyerunya.

Acara Midgar’s Edge: Pemain boleh mengambil bahagian dalam acara ini untuk mendapatkan mata wang khas, yang dapat ditukar dengan ganjaran berharga seperti Kadaj, Gold Enlightenment Key, Silver Enlightenment Key dan banyak lagi.

Bonus Login: Mulai hari ini, setiap pemain dapat menerima bonus menarik setiap hari, termasuk Exchange Coin yang digunakan untuk menyeru salah satu unit FINAL FANTASY VII seperti Aerith, Tifa, Cloud, Sephiroth, Vincent, Yuffie, Zack atau Red XIII, 4-star+ Guaranteed EX Ticket, Lapis dan lain-lain. Pemain yang login setiap hari ke kempen bermula hari ini akan diberi hadiah Prism untuk login terakhir pada 20 Mei, yang boleh digunakan untuk menaik taraf unit terpilih, termasuk unit FINAL FANTASY VII, kepada bentuk 7-Star mereka yang hebat.
FINAL FANTASY BRAVE EXVIUS boleh didapati melalui App Store dan Google Play.
Jangan lupa untuk ikuti kami di TikTok!
  @gamersantaimy
Tags: Cloud StrifeFinal Fantasy Brave ExviusFINAL FANTASY VII: ADVENT CHILDRENMobilesquare enixTifa Lockhart


Shroud jelaskan mengapa Assassin’s Creed Valhalla tidak layak nama “Game of the Year”!

Assassin’s Creed Valhalla telah keluar pada minggu lepas dan mempunyai jumlah player-base yang sangat mengagumkan. Walaupun ramai yang menikmati permainan, streamer terkenal Shroud telah mengkritik Valhalla! Semasa bermain Assassin’s Creed Valhalla, Shroud ditanya jika dia percaya permainan boleh menjadi Game of the Year. Shroud tergelak dengan soalan itu dan dengan cepat menjawab tidak. Dia kemudian terus memberikan alasannya di sebalik jawapannya.

Shroud menyatakan bahawa dia percaya anugerah Game of the Year diberikan kepada permainan yang lebih mengagumkan secara teknikal. Shroud mempertahankan pernyataannya dengan mengkritik pemaju Ubisoft:

“Pemaju untuk permainan ini, jangan salah paham, mereka hebat, tetapi arah permainannya adalah untuk wang tunai.”
“Arah permainan ini bukan untuk memperbaiki segalanya, untuk jadikan sempurna, untuk pastikan semua lip-sync bagus, untuk pastikan semua animasi bagus. Mereka boleh melakukannya jika mereka mahu. Mereka benar-benar boleh.. Ia cuma akan mengambil lebih banyak masa.”

https://gamersantai.com/wp-content/uploads/2020/11/Twitch.mp4
Shroud percaya bahawa Assassin’s Creed Valhalla mempunyai kekurangan dalam beberapa aspek spesifik. Kritikannya tidak ditujukan sama sekali kepada jalan cerita, permainan, atau playability, tetapi pada perincian kecil. Namun, dengan banyak pesaing hebat pada tahun 2020, butiran paling kecil pun perlu dipertimbangkan ketika memilih Game of the Year.
Kebanyakkan pujian Assassin’s Creed Valhalla berasal daripada unsur penceritaan dan gabungan RPG. Walaupun ramai yang bersetuju (termasuk saya) bahawa Assassin’s Creed Valhalla mempunyai beberapa ciri yang mengagumkan, nampaknya Shroud lebih fokus pada aspek teknikal. Saya agak menarik untuk tahu permainan mana yang Shroud pilih sebagai Game of the Year.
Assassin’s Creed Valhalla kini boleh didapati di PC, PS4, PS5, Xbox One, dan Xbox Series X.
Jangan lupa untuk ikuti kami di TikTok!
  @gamersantaimy
Tags: Assassin's Creed Valhallagame of the yearShroudubisoft


Bersedia untuk berlumba dan drift kerana Project Cars 3 bakal menjadi ultimate dalam pemanduan anda!

Secara rasmi sebuah permainan terbaru dari pembangunan Slightly Mad Studios iaitu Project Cars 3 (PC3) bakal menampilkan pelbagai kereta yang berkilat-kilat terserlah dengan aksi perlumbaan dan drift tanpa henti akan datang ke platform PC via Steam, PlayStation 4 dan Xbox One!

Ya, Slightly Mad Studios yang diwakili Joe Barron- marketing dan esports manager dan Matt York – Game Designer, mengongsikan bab seterusnya dalam ultimate pengalaman pemanduan anda dengan ciri-ciri dan gameplay telah dikongsikan!
Joe Barron (kiri); Matt York (kanan)

“Project Cars 3 adalah mengenai intensiti sukan permotoran, membenamkan pemain dalam pengalaman berlumba.”
-Joe Barron

Jadi apa sebenarnya yang tersedia dalam permainan terbaru Slightly Mad Studios ini yang nyata memberi kami sendiri kekaguman terhadap hasilnya yang nampak sangat realiti! Sudah tentu Carrer Mode dengan Metagame terbaru yang bakal memberi sebuah pengalaman hebat pada pemain, juga naikkan level dengan ganjaran yang sukar diperoleh untuk membeli peningkatan dan suaikan garaj kereta anda sendiri! Lebih menarik permainan ini tiada sebarang transaksi mikro dan menjadi lebih mudah untuk diakses tanpa menjejaskan “pengalaman perlumbaan dan pemanduan utama“.
Okay jom kita selami apa yang ada dalam ciri-ciri Project Cars 3!

Dalam pendedahan ini kita dapat melihat dalam menu utama tersedia:

Career
Multiplayer
Rivals
Garage
Showroom
Custom event
Settings

CAREER MODE

Bangunkan semula dari awal dengan semua struktur baru “yang dirancang untuk memberi pemain rasa yang lebih baik dari kemajuan sifar hingga ke hero dalam dunia perlumbaan”
Yang penting pada Project Cras 3 adalah idea tangga “Careers ladder” permotoran yang sahih
Ada kategori “road“, “GT” dan “bonus”, serta beberapa Credit yang membolehkan anda buka jalan (trek / acara) dengan kereta awal dan mungkin juga kerana “mereka tidak mahu pemain merasa terikat dengan yang kejuaraan tertentu atau jenis kereta ”, atau dengan Career Objectives  (pada dasarnya jelas objektif perlumbaan)

Jalan pertama mempunyai petunjuk 3/48 Career Objectives yang dicapai
Gambaran keseluruhan dengan matlamat, ada yang mendapat ganjaran bonus

Cth. Career Wins, memenangi 50 acara career, ganjaran bonus untuk membuka acara career , selain ganjaran XP

Terdapat bahagian video juga;

Juga mempunyai syarat buka kunci misalnya. Buka Kunci Road D untuk membuka kunci video

Struktur untuk menjadikan permainan lebih bermanfaat, pengalaman yang lebih tinggi ketika berada di perlumbaan akar umbi untuk pro
CAREER sebagai tour pilihan “kereta, trek dan gameplay yang paling menarik”
Tracks mempunyai keperluan kenderaan dan mod yang berbeza (misalnya  “race”, “hot lap”), juga jalan yang berlainan di peta yang sama.

Cth. Shanghai Street Circuit, Route A
 Gol lain dengan trek seperti: Selesaikan perlumbaan, mengatasi lawan unik, dapatkan mata aksi, juga terdapat masa terbaik untuk dicatatkan!
Menggunakan semua 10 kelas kereta yang boleh ditingkatkan

Perkenalkan pemain untuk membuka kunci, menaik taraf kereta mereka, sebagai tujuan untuk dicapai

Mod permainan baru dengan keluk kesukaran yang diselaraskan dan ganjaran skala

Bergantung pada bantuan dan pilihan kesukaran yang dipilih

Tetapan AI: difficulty, aggression – mengubah pengubah XP
Assists yang disediakan

Handling assists
Steering
Braking
Anti-lock brakes
Stability control
Traction control
Track guide
Proximity indicator

META & UPGRADES “Play, progression & Rewards”

Terima penghargaan

Selesaikan permulaan yang hebat, menguasai pelbagai sudut dalam permainan!

Gelung ganjaran kompulsif untuk dibawa sepanjang permainan, jadi pada dasarnya ianya perkara seperti XP
Terdapat tahap kereta tertentu juga
Serta profile anda akan tersedia:

Profile summary
Customise driver
Racing licence
Accolades (long term goals)
Replays

Mana-mana mod permainan akan memberi Credit XP dalam permainan untuk membelanjakan kereta dan peningkatan prestasi
Model kereta akan terdapat:

Top speed
Acceleration
Handling
Braking
Weight
Power
Juga akan “indicate” jika ia boleh ditingkatkan
Performance Index Rating
Boleh beli dengan Credit

Menaik taraf kereta juga boleh menaik taraf PIR mereka sehingga boleh digunakan dalam jenis Jalan lain / bergerak di tangga kelas kereta

Tayar, brek, pengurangan berat badan, kerja badan, pengambilan udara, camshaft, fuel injection dan lain-lain
Jadikan satu kereta kegemaran anda yang boleh anda bawa sepanjang permainan

Juga terdapat acara yang boleh dibuka antara menentang AI atau dalam talian bersama pemain lain yang juga boleh dijadikan sebagai liga esports.

Terdapat XP dan Credit untuk didapati!

Selain itu, ketika dalam permainan anda turut boleh mendengar NPC seperti berborak dengan anda Cth: “wow you’re in P10 now we can do better”
Penunjuk jarak juga akan menunjukkan masa untuk mengejar orang di belakang / di hadapan anda

MULTIPLAYER

Menariknya dalam Project Cars 3 akan terdapat acara espost dan liga mingguan dalam talian! Berberapa ciri turut tersedia untuk Multiplayer Mode:

Quick Play – Pertama kali mengadakan skill based matchmaking
Scheduled Event –

Juga berdaya saing dan berasaskan kemahiran
Perlumbaan yang lebih panjang: kereta, trek, peraturan yang ditetapkan oleh pasukan studio
Senarai perlumbaan yang bermula pada waktu tertentu di kawasan pemain

Register for race, then jump into Qualifying to set fastest lap and get your place in the grid
Kemudian dipadankan dengan yang lain yang mendaftar untuk perlumbaan yang sama pada masa yang sama. Selanjutnya dibahagi kepada tahap kemahiran dan penilaian keselamatan sebelum perlumbaan bermula

Custom lobby

Buat perlumbaan sendiri, perlumbaan peribadi, serta set up perlumbaan liga
Bawa kereta peribadi anda yang dinaik taraf jika anda mahu
Anda juga boleh tetapkan keadaan cuaca seperti – Musim, Waktu harian, Waktu perkembangan, Kondisi trek dan Cuaca di Permulaan serta Pengakhiran perlumbaan
Dan selebihnya;

# pusingan
Kenderaan lawan (mematikan kosmetik dll.)
Peraturan & Penalti

Semua mod berbilang pemain menggunakan pelayan geganti untuk penyambungan, kestabilan, kependaman yang lebih baik
Sebarang penyesuaian visual pada kereta anda akan berfungsi dalam semua mod permainan dalam talian

Boleh dilihat oleh pemain dan mana-mana penonton

Lebih menari, sekiranya anda tidak mempunyai kereta yang sesuai, anda boleh meminjam kereta pinjaman dari permainan!

RIVALS- Mod asynchronous multiplayer baru

Kedudukan, struktur ganjaran semuanya ada! Dalam Studio anda boleh tetapkan siri acara secara harian, mingguan, bulanan atau musim ke musim! Project Cars 3 turut ada acara komuniti secara bulanan untuk pemain sertai! Rivals ini akan menjadi pengganti bagi acara komuniti secara bulanan dimana lebih banyak kepelbagaian dalam jenis acara, senario untuk dipertandingkan.
Selain itu XP akan didapati hanya pada penyertaan ini dan lebih banyak ganjaran besar menanti mengikut ranking final anda! Bukan itu sahaja, Rival Point akan dibawa pada ranking final bulanan juga. Papan leaderboard akan dipecahkan ke beberapa divisi seperti:

Platinum,gold 3, gold 2,, dll
“Untuk rasa kemajuan dan persaingan yang lebih baik”
Bergerak naik dan turun tahap setiap bulan berdasarkan prestasi

Dan yang terakhir, semua mod Rivals akan ada Dynamic Ghost dimana permainan akan secara auto menangkap dan memaparkan ghost car dari lawan terdekat.
CUSTOMIZATION – Pertama di Project CARS
Project Cars 3 turut tidak ketinggalan untuk memberi pemain sesuatu yang baru dan itu termasuk Customization. Jadi pada pemain yang suka kustom sendiri kereta anda, boleh lah lepas ini show-off kat dalam talian dan di photo mode!
Pilihlah diantara cat kereta rasmi, pre-made fiksyen liveries, atau buat sendiri dengan corak warna yang boleh disesuaikan. Anda juga tidak akan bosan dengan pilihan warna yang disediakan! Pelbagai palet warna tersedia jadi anda bolehlah mewarnakan rim, kereta, tayar, plate kereta dan banyak lagi dalam kustom ini. Bukan setakat warna, corak serta decal yang disponsor turut banyak dalam pilihan untuk anda!

CUSTOM EVENT – Kembali dari game sebelum ini!
Seperti yang dinyatakan diatas, anda boleh membuat acara kustom sendiri dalam Project Cars 3! Jadi apa lagi, anda boleh set-up sendiri untuk perlumbaan single player. Dengan gameplay sandbox tradisional, anda boleh jalankan perlumbaan di trek mana-mana pun dengan pelbagai kereta walaupun anda tidak memilikinya!
Beberapa pekara yang anda boleh set-up seperti:

Mode
Laps
Berapa ramai AI
Kelas kenderaan pihak lawan
Posisi Grid
Rules dan penalti
Cuaca dan masa

“Menggunakan sistem LiveTrack dan cuaca terkemuka di industri kami”

GAMEPLAY – Trek baru dalam Project Cars 3!
Ya ada trek baru dalam Project Cars 3 antaranya seperti Neon-lit streets of Shanghai, Interlagos, Sao Paulo, Brazil (Brazillian Grand Prix). Jadi memang anda dah boleh panaskan enjin untuk berlumba bila-bila masa sahaja!
Selain itu, XP yang dikumpulkan setiap masa bukanlah hanya dengan perlumbaan, sebaliknya ketika memandu, hampir setiap aksi yang anda lakukan adalah misi XP anda kerana ada objektif yang ada akan keluar bila selesai seperti;

Overtake
New position
Turning corners

“Banyak penambahbaikan untuk peminat inti sambil tetap disambut dan diakses oleh pendatang baru”
Selain itu, pengawalan gamepad dengan dengan bantuan yang ditingkatkan secara dramatik tersedia. Juga dalam gameplay terdapat FPP (first-person mode). Jadi anda boleh lihat terus diluar tingkap kereta anda atau jika anda ada chase camera atau cermin dash maka anda juga boleh memeriksa orang di belakang anda!
“Tidak sabar untuk anda mendapatkannya akhir tahun ini” – Jadi jika pengumuman rasmi masih tidak beritahu bila keluaran rasmi akan hadir, itu bermakna bila-bila masa ianya akan hadir tahun 2020 ini juga!
“Lebih kuat dan mendalam berkat kesan pemprosesan pasca baru, motion blur yang lebih baik,camera shake dan impact camera yang lebih baik tersedia!”
Update Terbaru~
Project Cars 3 secara rasmi akan hadir pada 28 Ogos 2020 ini!!!
Penyempurnaan kamera permainan terutamanya untuk mengejar kamera sangat membantu pada pemain baru. Serta Project Cars 3 turut memperbaiki tingkah laku AI untuk pengalaman yang lebih dipercayai dan konsisten. Rasa tak sabar pula nak berlumba dengan Project Cars 3 kan! Nantikan perjalanan pemanduan ultimate anda akan datang musim panas tahun ini!
Jangan lupa untuk ikuti kami di TikTok!
  @gamersantaimy
Tags: Project Cars 3Slightly Mad Studios


Sah! Paul George + PlayStation kembali dengan sneakers PG 5 PlayStation 5 Colorway terbaru!

Jika sebelum ini hanyalah gambar yang terbocor untuk kasut sneakers Nike PS5, satu adalah kolaborasi Paul George dan satu lagi PG 5 x PlayStation, nampaknya, ia bukan sekadar khabar angin lagi kerana secara rasmi PG 5 PlayStation 5 colorway telah diumumkan!

Paul George sendiri telah mengongsikan pendedahan kolaborasi di antara dia Nike Basketball dan PlayStation untuk projek sneakers terbaru ini. Dalam perkongsiannya;

“Membuat kolaborasi sneaker dengan PlayStation dan Nike Basketball adalah salah satu hobi kegemaran saya dalam beberapa tahun kebelakangan ini, dan saya sangat berterima kasih kepada komuniti ini kerana menyokong saya dan berkongsi minat saya. Seperti kebanyakan anda, saya telah menjadi Die-Hard-Fan PlayStation sepanjang hayat, jadi suatu kehormatan untuk memperkenalkan projek kreatif terbaru saya dengan jenama kegemaran saya: PG 5 PlayStation 5 colorway.”
-Paul George

Di sambung Paul lagi, di sebalik reka bentuk sneakers PG 5  ini adalah pereka konsol PS5 Yujin Morisawa bersama artis reka bentuk Nike. Mereka menjalankan elemen ini untuk membawa semangat permainan Paul dan penampilan PS5 dalam kerjasama yang unik ini.
Berikut adalah apa yang anda boleh lihat dalam reka bentuk kali ini:

Seperti semua kolaborasi PlayStation Paul, lidah kasut mempunyai logo PG dan PlayStation.
Warna kasut sangat diilhami oleh reka bentuk industri PS5 dengan rujukan pada pelapik sarung kaki dan bahagian luar.
Ini bukan kolaborasi sejati dengan PlayStation jika tiada kemasukkan bentuk PlayStation ikonik, yang dilihat di setiap kasut dengan corak yang sama seperti pada alat kawalan wireless DualSense.

Setiap kasut sneakers ini juga dilengkapi dengan hangtag khas untuk meraikan perkongsian Paul yang berterusan dengan jenama permainan kegemaran ramai. “Saya harap semua orang teruja seperti saya untuk yang ini.”
Colorway PG 5 PlayStation 5 akan mula dijual di penjual sah terpilih (negara) mulai 14 Mei 2021. Untuk maklumat lebih lanjut mengenai pelepasan dan ketersediaan di negara anda, muat turun aplikasi Nike SNKRS (jika ada di negara anda) atau perhatikan Nike di laman web tempatan anda.

Jadi merecik gila PG 5 terbaru ini kan! Heish, harap adalah keluar di Nike Malaysia kan! Pengumpul kasut Nike dan peminat PlayStation 5 nampaknya teruja lah kan!
Jangan lupa untuk ikuti kami di TikTok!
  @gamersantaimy
Tags: nikenike basketballpaul georgePG 5 PlayStation 5 Colorwayplaystationps5Yujin Morisawa


Game Terbaru Power Rangers Memerlukan Lebih Rangers

Power Rangers: Battle for the Grid adalah sebuah game terbitan nWay, hasil usahasamanya bersama Lionsgate Games dan Hasbro. nWay adalah studio yang sama membangunkan Power Rangers: Legacy Wars; dan jika anda pernah memainkannya, tentu anda menjangkakan satu roster yang padat dengan nostalgia bertepatan dengan sejarah 25 tahun Power Rangers.

Malang sekali, dalam Power Rangers: Battle for the Grid, hanya 9 watak yang boleh digunakan. Satu roster yang kecil kerana ianya game figthing yang menggunakan mekanisma 3 lawan 3. Terdapat Green dan Red Ranger daripada siri asal, Yellow Ranger pula daripada Super Mega Force. Daripada Lost Galaxy Magna Defender. Kimberly muncul sebagai Ranger Slayer, Goldar, Lord Drakkon dan Mastodon Sentry. Lord Drakkon adalah versi realiti alternate Green Ranger, menjadikan 22% daripada roster ini Tommy Oliver.

Jika ini permainan 1 lawan 1, mungkin ianya boleh diterima. Contohnya Street Fighter II dilancarkan hanya dengan 8 watak yang boleh dimainkan. Bayangkan dengan 9 watak dalam mekanisma 3 lawan 3, ianya akan cepat membosankan.
Apapun, nWay telah membina game ini supaya ianya boleh dimainkan oleh semua orang. Kawalannya sangat mudah, terdapat serangan 3 jenis, balingan dan special move. Setiap watak boleh membuat special move selepas super meter mereka dipenuhkan. Pemain juga boleh memilih 1 monster atau Zord untuk membantu.
Dalam bahagian latar belakang stage pula, juga dilihat memiliki kekurangan. Sebagai contoh di level Ranger Base, wajah Zordon di latar belakang hanya berada disitu tanpa sebarang reaksi. Sekurang-kurangnya nWay sepatutnya membuat Zordon memberikan reaksi terhadap pertempuran yang sedang berlansung. Semua ini boleh di lepas pandang sekiranya roster game ini bukanlah hanya 9 watak.
Bukan itu sahaja, menerusi temuramah bersama Playstation Blog pada Januari lalu, Chris Peralta dari nWay mengatakan game ini akan diterbitkan bersama dengan Story Mode, ternyata ianya tiada.
Tetapi buat masa ini Season Pass sudah pun dikeluarkan, dengan menjanjikan 3 watak yang boleh dimuat turun kemudian. Segala kerisauan ini di iktiraf menerusi akaun Twitter Battle for the Grid dan mereka mengatakan yang ianya sedang di usahakan:

We acknowledge all questions regarding characters, story mode, DLC, etc & would like to inform everyone that all of these concerns will be addressed, as soon as we're ready to share details with the community. Thanks again for all the love & support. Stay tuned for more news!
— Battle For The Grid (@Battle4TheGrid) March 26, 2019

Diharapkan selepas bug dalam permainan online di betulkan, nWay boleh mula membina game ini sebagai satu game yang layak dijadikan penanda aras sejarah 25 tahun, 26 musim dengan 140 watak adiwira Power Rangers.
Sumber: kotaku
Jangan lupa untuk ikuti kami di TikTok!
  @gamersantaimy
Tags: battle for the gridhasbrolionsgate gamesnwaypower rangers


Senarai game untuk PS Plus serba baharu termasuk Ghost of Tsushima & Assassin’s Creed: Valhalla

Tidak lama lagi PS Plus serba baharu akan dilancarkan dan banyak game yang tersenarai masuk dalam servis ini. Terdapat tiga pakej yang korang boleh pilih iaitu PS Plus Essential, PS Plus Extra dan PS Plus Deluxe.

Berikut adalah game yang akan masuk ke dalam PS Plus. Terdapat beberapa game yang berbeza mengikut pasaran tempatan dan ada yang tidak tersedia untuk stream sehingga pelancaran tetapi ia akan tersedia untuk di download dan dimainkan.

Game Bulanan
Dalam mana-mana pelan PlayStation Plus yang korang pilih, faedah yang sama yang akan tersedia untuk ahli PlayStation Plus. Nantikan pengumuman yang akan dibuat oleh PlayStation mengenai game bulanan untuk Jun.

Katalog Game PS4 dan PS5
Faedah ini akan tersedia untuk pakej PS Plus Extra dan PS Plus Deluxe sahaja. Sony  telah menumpukan pada penambahan game berkualiti tinggi ke dalam servis PS Plus serba baharu untuk dinikmati. Halaman web rasmi PlayStation akan dikemas kini dengan senarai game baharu apabila ia dilancarkan nanti.
Berikut adalah senarai game yang akan dikemas kini nanti:
PlayStation Studio
Alienation | Housemarque, PS4Bloodborne | FromSoftware, PS4Concrete Genie | Pixelopus, PS4Days Gone | Bend Studio, PS4Dead Nation Apocalypse Edition | Housemarque, PS4Death Stranding and Death Stranding Director’s Cut | Kojima Productions, PS4/PS5Demon’s Souls | Bluepoint Games,  PS5Destruction AllStars | Lucid Games, PS5Everybody’s Golf | Japan Studio, PS4Ghost Of Tsushima Director’s Cut | Sucker Punch, PS4/ PS5God of War | Santa Monica Studio, PS4Gravity Rush 2 | Japan Studio, PS4Gravity Rush Remastered | Japan Studio, PS4Horizon Zero Dawn | Guerrilla Games, PS4Infamous First Light | Sucker Punch, PS4Infamous Second Son | Sucker Punch, PS4Knack | Japan Studio, PS4LittleBigPlanet 3 | Sumo Digital, PS4LocoRoco Remastered | Japan Studio, PS4LocoRoco 2 Remastered | Japan Studio, PS4Marvel’s Spider-Man | Insomniac Games, PS4Marvel’s Spider-Man: Miles Morales | Insomniac Games, PS4/PS5Matterfall |Housemarque, PS4MediEvil | Other Ocean, PS4Patapon Remastered | Japan Studio, PS4Patapon 2 Remastered | Japan Studio, PS4Resogun | Housemarque, PS4Returnal | Housemarque, PS5Shadow of the Colossus | Japan Studio,  PS4Tearaway Unfolded |Media Molecule, PS4The Last Guardian | Japan Studio, PS4The Last of Us Remastered | Naughty Dog, PS4The Last of Us: Left Behind | Naughty Dog, PS4Until Dawn | Supermassive Games, PS4Uncharted The Nathan Drake Collection |Naughty Dog, PS4Uncharted 4: A Thief’s End | Naughty Dog, PS4Uncharted: The Lost Legacy | Naughty Dog, PS4WipEout Omega Collection | Clever Beans & Creative Vault Studios, PS4
Pihak Ketiga
Ashen | Annapurna Interactive,PS4Assassin’s Creed Valhalla | Ubisoft, PS4/PS5Cities: Skylines | Paradox Interactive, PS4Control: Ultimate Edition | 505 Games, PS4/PS5Dead Cells| Motion Twin, PS4Final Fantasy XV Royal Edition | Square Enix Co. LTD, PS4Hollow Knight | Team Cherry, PS4Marvel’s Guardians of the Galaxy | Square Enix Co. LTD., PS4/PS5Naruto Shippuden: Ultimate Ninja Storm 4 | Bandai Namco Entertainment Inc., PS4NBA 2K22 | 2K Games, PS4/PS5Outer Wilds | Annapurna Interactive, PS4Red Dead Redemption 2 | Rockstar Games, PS4Resident Evil | Capcom Co., Ltd, PS4Soulcalibur VI | Bandai Namco Entertainment Inc., PS4The Artful Escape | Annapurna Interactive, PS4/PS5The Crew 2 | Ubisoft, PS4
Katalog Game Klasik

Kepada yang melanggan PS Plus Deluxe akan mempunyai pilihan game klasik yang popular untuk dimainkan, dengan beberapa tajuk yang akan menunjukkan frame rate yang lebih baik dan resolusi kualiti yang lebih tinggi berbanding dengan versi pelancaran asal mereka.
Untuk game klasik PlayStation dan PSP original terpilih, korang juga akan menikmati UI baharu dengan menu yang membolehkan anda menyimpan game pada bila-bila masa, atau malah memundurkan game jika anda mahukan do-over.

Selain itu, korang yang sebelum ini telah membeli versi digital game daripada generasi PlayStation dan PSP original tidak perlu membuat pembelian berasingan atau mendaftar ke PlayStation Plus untuk memainkan tajuk ini pada PS4 atau PS5. Apabila tajuk ini dikeluarkan untuk PS4 dan PS5, pemain boleh pergi ke PlayStation Store dan memuat turun versi untuk konsol tanpa kos tambahan jika mereka sudah memiliki versi digital tajuk tersebut. Beberapa tajuk juga akan tersedia untuk pembelian individu.
Selain itu, beberapa klasik yang remastered semula daripada generasi konsol terdahulu akan ditambahkan pada pelan PS Plus Deluxe. Di bawah ialah pilihan game yang akan tersedia:
Katalog game klasik – PlayStation dan PSP Original
PlayStation Studio
Ape Escape | Japan Studio, Original PlaystationHot Shots Golf | Japan Studio, Original PlaystationI.Q. Intelligent Qube | Japan Studio, Original PlayStationJumping Flash! | Japan Studio, Original PlayStationSyphon Filter | Bend Studio, Original PlayStationSuper Stardust Portable | Housemarque, PSP
Pihak Ketiga
Mr. Driller | Bandai Namco Entertainment Inc., Original PlayStationTekken 2 | Bandai Namco Entertainment Inc., Original PlayStationWorms World Party | Team 17, Original PlayStationWorms Armageddon | Team17, Original PlayStation
Katalog klasik game – Remasters
PlayStation Studio
Ape Escape 2 | Japan Studio, PS4Arc The Lad: Twilight of the Spirits | Japan Studio, PS4Dark Cloud | Japan Studio, PS4Dark Cloud 2 | Japan Studio, PS4FantaVision | SIE, PS4   Hot Shots Tennis | Japan Studio, PS4 Jak II | Naughty Dog, PS4Jak 3 | Naughty Dog, PS4Jak X: Combat Racing | Naughty Dog, PS4Jak and Daxter: The Precursor Legacy | Naughty Dog, PS4 Rogue Galaxy | Japan Studio, PS4Siren | Japan Studio, PS4Wild Arms 3 | SIE, PS4
Pihak ketiga
Bioshock Remastered | 2K Games, PS4Borderlands The Handsome Collection | 2K Games, PS4Kingdoms of Amalur: Re-Reckoning | THQ Nordic, PS4Lego Harry Potter Collection | WB Games, PS4
Percubaan Game Masa Terhad

Faedah percubaan game masa terhad akan membolehkan korang mencuba game terpilih sebelum membeli. Selepas memuat turun percubaan game secara penuh, korang boleh bermain selama dua jam untuk kebanyakan game – Counter masa bermain hanya dikira semasa anda berada dalam game.
Ini cara yang bagus untuk mencuba game sebelum korang membuat keputusan untuk membeli, dan sebarang trofi serta data game daripada tempoh percubaan akan dibawa ke hadapan jika anda membeli game itu. Berikut ialah beberapa tajuk yang akan menjadi sebahagian daripada percubaan game masa terhad.
PlayStation Studio
Uncharted: Legacy of Thieves Collection | Naughty Dog, PS5Horizon Forbidden West | Guerrilla Games, PS4/PS5
Pihak ketiga
Cyberpunk 2077 | CD Projekt, PS5Farming Simulator 22 | Giants Software GmBH, PS4/PS5Tiny Tina’s Wonderland | 2K Games, PS4/PS5WWE 2K22 | 2K Games, PS4/PS5
Game Baharu Ditambah Selalu

Game yang tersedia dalam katalog game PlayStation Plus kami akan terus berkembang dari semasa ke semasa, jadi sentiasa ada sesuatu yang baharu untuk dimainkan.
PlayStation Plus Essential
Refresh bulanan akan berlaku pada hari Selasa pertama bulan untuk pakej PS Plus Essential, dengan game PS4 dan PS5 baharu ditambahkan pada perkhidmatan – sama seperti yang diperoleh oleh ahli PlayStation Plus hari ini.
PlayStation Plus Extra dan Premium**/Deluxe
Refresh bulanan tambahan akan berlaku pada pertengahan setiap bulan dengan game baharu merentas pelan PS Plus Extra dan PS Plus Deluxe. Bilangan game yang refresh akan berbeza setiap bulan.

PS Plus akan dilancarkan secara rasmi pada 24 Mei di Malaysia. Korang boleh tengok artikel mengenai PS Plus serba baharu di sini. Untuk mendapatkan berita menarik tentang PlayStation, sila klik pautan ini.
Jangan lupa untuk ikuti kami di TikTok!
  @gamersantaimy
Tags: ps plus


Ousama Ranking antara anime yang ramai orang “binge” tahun ini!

Ousama Ranking merupakan animasi yang dihasilkan oleh Wit Studio, studio sama yang telah mencipta nama dengan adaptasi tiga musim pertama untuk Attack on Titan. Walaupun tidak lagi mengendalikan siri tersebut, reputasi mereka masih kekal dengan siri Ousama Ranking. Anime yang pertama kali ditayangkan pada hujung tahun lalu, kini menempah kedudukannya sebagai salah satu siri anime yang banyak ditonton untuk 2022. Penonton akan mengikuti kisah seorang putera bersama-sama watak lain, yang sememangnya berbeza dalam dunia anime.

Menurut statistik yang direkod di Jepun, anime Ousama Ranking telah menjadi siri ketiga paling banyak ditonton untuk tahun 2022 sehingga mampu mengatasi Jujutsu Kaisen. Ia bukanlah sesuatu yang pelik memandangkan penceritaannya yang unik serta gaya animasi yang sedikit berbeza jika dibandingkan dengan siri shonen yang lain. Tetapi bukan setakat itu sahaja, anime ini juga telah mengatasi siri hebat lain seperti One Piece, Detective Conan dan Pokemon.

Berikut adalah sinopsis rasmi Ousama Ranking daripada iQIYI:
Ceritanya berkisarkan watak utama iaitu Bojji. Dilahirkan sebagai pekak, lemah, dan tidak dapat menggunakan pisau kanak-kanak, dia bermimpi untuk menjadi raja terbaik di dunia. Kekayaan negara, bilangan orang kuat dan sama ada raja negara itu sendiri sekuat pahlawan adalah syarat untuk menilai kedudukan raja setiap negara, yang juga dikenali sebagai Ranking of Kings.Watak utama, Bojji, adalah putera pertama kerajaan yang diperintah oleh Raja Boss, yang menduduki tempat ketujuh dalam kerajaan. Walau bagaimanapun, Bojji dilahirkan pekak dan lemah. Dia bukan sahaja dicemuh oleh pembesarnya malah rakyatnya juga kerana dianggap tidak layak menjadi raja. Walaupun selalu terluka dengan cemuhan yang diberikan, Bojji masih menghadapi kehidupannya dengan positif kerana mahu menunaikan janjinya dengan arwah ibunya. Dia kemudian berjumpa Kage, yang merupakan kawan pertamanya, yang kemudian memberi perubahan besar dalam hidup Bojji.

Ousama Ranking juga sudah hampir ke penamatnya. Kalau anda ingin mula tonton anime ini, bolehlah pergi ke iQIYI. Jangan risau, percuma untuk ditonton tau. Untuk mendapatkan liputan lain mengenai anime, sila klik pautan ini.
Sumber: GEMranking
Jangan lupa untuk ikuti kami di TikTok!
  @gamersantaimy
Tags: Ousama RankingRanking of KingsWit Studio


Valve saman penganjur GESC kerana gagal bayar lebih daripada RM31 JUTA!

Global Electronic Sports Championship (GESC) kini menghadapi tuntutan mahkamah besar oleh game developer terkenal, Valve. GESC ialah nama yang biasa kamu dengar di dalam dunia Esports kerana mereka telah menganjurkan beberapa kejohanan Dota 2 di rantau Asia Pasifik pada tahun 2018. Jadi mengapa mereka disaman? Ini kerana GESC telah gagal membayar mereka yang terlibat dengan acara tersebut. Mangsa termasuk pemain, pekerja kejohanan dan beberapa agensi, dengan jumlah nilai sekitar $750,000 (RM31 JUTA) harus dibayar.

Twitter@beartai
Seperti yang dilaporkan oleh Dot Esports, Valve mengambil tindakan terhadap GESC pada awal April tahun ini. Dalam satu kenyataan oleh Naib Presiden Pemasaran di Valve, Doug Lombardi berkata:

“Perjanjian kami dengan penganjur kejohanan memerlukan bayaran yang tepat pada waktu untuk peserta. Kami merasakan ini penting untuk kejayaan dalam jangka panjang. Apabila penganjur gagal mematuhi keperluan tersebut, kami akan bertindak.”
Pada bulan Oktober 2018, sebuah post telah diterbitkan oleh mereka yang terlibat, dan ia mendedahkan bagaimana perbincangan dengan CEO GESC, Oskar Feng, tidak mempunyai kesan:
“Kami memberi En. Feng dan GESC tempoh akhir pada 31 Oktober 2018 untuk menyelesaikan kes ini. Dengan tarikh akhir kini hampir, tiada komunikasi oleh GESC atau En. Feng akan melanjutkan isu kami.”
Evil Geniuses telah memenangi 2018 Dota 2 Minor di Indonesia, tetapi nilai wang $110,000 masih belum dibayar. Sumber – joinDOTA
Dota 2 bukanlah satu-satunya permainan video Esports di bawah pemerhatian Valve. Pelbagai caster, pakar analisis dan pemain mendedahkan bahawa syarikat StarLadder dari Ukraine juga mengikut jejak GESC.
Pada awal bulan Disember tahun ini, StarLadder yang aktif dalam CS: GO, Dota 2, PUBG, Hearthstone dan StarCraft masih belum membayar mereka yang terlibat untuk kerja-kerja yang dilakukan di Berlin Major pada Ogos lalu. Apabila StarLadder menafikan tuduhan itu, lebih banyak individu menentang syarikat itu. Buat masa ini, tiada tuntutan mahkamah telah difailkan terhadap StarLadder.

Sumber – Wanuxi
Jangan lupa untuk ikuti kami di TikTok!
  @gamersantaimy
Tags: EsportsGESCValve


Selepas 2 tahun berehat, webtoon One-Punch Man akhirnya kembali!

Ramai pembaca menganggap webtoon One-Punch Man telah tamat selepas hampir dua tahun berehat, tetapi ternyata penciptanya ONE masih ada banyak idea selepas mengeluarkan bab baharu!

Kredit: ONE
Tanpa apa-apa berita, One-Punch Man bab 142 tiba-tiba dikeluarkan pada 13 Mei 2023 di mana peminat dapat meneruskan kisah Saitama dan Genos. Untuk bab 142, ia lebih memfokuskan pada Genos – wira cyborg yang menganggap Saitama sebagai gurunya – di mana dia harus menentang tentera jahat. Bab ini boleh dibaca sekarang tetapi malangnya, ia hanya tersedia dalam Bahasa Jepun sahaja.

やった！！ONE先生のワンパンマン最新話更新されてますッッ！！強いぞジェノス！！！→142撃目 – ワンパンマン – FC2ホームページ https://t.co/DT0LhVcplT— 村田雄介 (@NEBU_KURO) May 13, 2023

Mula diterbitkan pada awal tahun 2009 di laman web sendiri tanpa penerbit rasmi, webtoon One-Punch Man sebenarnya dicipta oleh ONE dan mengisahkan tentang Saitama, seorang hero yang boleh mengalahkan mana-mana pihak lawan dengan satu tumbukan, lantas nama cerita ini.
Pada tahun 2011, dia dihubungi oleh artis Yusuke Murata tentang kemungkinan ‘kolaborasi’ di mana Murata akan melukis semula webtoon itu untuk One dalam versi manga. Manga ‘remake’ itu diterbitkan secara digital melalui laman web Young Jump pada 2012 dan adalah siri yang mempopularkan nama ‘One-Punch Man’ di seluruh dunia hingga membawa kepada adaptasi anime.

Kredit: Shueisha
Malangnya, siri One Punch (tidak kira webtoon, manga atau anime) amat terkenal kerana mempunyai tempoh ‘hiatus’ (jeda atau rehat dalam jalan cerita) yang panjang. Banyak contoh saya boleh; kali terakhir kita melihat anime One-Punch Man adalah sejak Julai 2019 manakala versi manga mengambil rehat selama sebulan daripada 23 Mac hingga 20 April baru-baru ini.
Mengenai rancangan semasa, webtoon dan manga One-Punch Man sedang memulakan story arc baru selepas mengalahkan Monster Association. Terkini, beberapa hero telah memutuskan untuk bersara atau berpaling tadah kepada Neo Heroes (organisasi saingan kepada Hero Association) untuk menangani ancaman raksasa yang semakin meningkat. Mengetuai organisasi tersebut ialah Blue, yang mengaku dirinya sebagai anak Blast (hero S-rank nombor 1).

Kredit: Shueisha
Pada masa yang sama, adaptasi disahkan akan menerima musim ketiga, tetapi itu sahaja info yang saya tahu. Maklumat lain termasuk tarikh keluaran dan siapa yang akan uruskan animasi masih belum diumumkan.

Baca segala berita kami tentang siri One-Punch Man di SINI.
Jangan lupa untuk ikuti kami di TikTok!
  @gamersantaimy
Tags: mangaOne-Punch ManWebtoon


Hideo Kojima terlibat dalam dua projek terbaru pada tahun depan!

Baru-baru ini, Famitsu, laman web popular yang menyiarkan barita mengenai game ada membuat  temu ramah dengan 127 pembangun game dan bertanya mengenai harapan mereka untuk tahun 2022. Dalam temu ramah itu, Hideo Kojima juga ada meninggalkan komennya tersendiri bukan setakat itu, dia juga seperti meninggalkan petunjuk mengenai projek terbarunya di Kojima Productions.

Melalui Famitsu, Kojima ada melaporkan bahawa dia mempunyai dua projek yang akan dijalankan. Satu daripadanya merupakan sebuah projek yang besar dan satu lagi merupakan sebuah projek mencabar. Dia juga ingin mengambil langkah seterusnya untuk menceburi media yang lain selain daripada game.

Jika anda ingin tahu, Kojima Productions telah menubuhkan division terbaru dalam studio itu dan ianya akan berfokuskan pada filem, muzik dan siri TV. Division baru itu berpusat di Los Angeles, California. Pasukan baru ini akan diketuai oleh Riley Russell, yang menyertai syarikat itu selepas hampir 28 tahun berkhidmat di PlayStation dalam pelbagai peranan, termasuk ketua pegawai undang-undang, dan VP hal ehwal perniagaan. Mungkin salah satu projek yang akan dibangunkan mempunyai kaitan dengan pasukan baru ini.
Selain itu, melalui akaun Twitter Hideo Kojima, dia ada mengucapkan “Selamat bercuti” dengan memaparkan ilustrasi tiga watak yang tidak pernah kita lihat selama ini. Watak-watak tersebut jika dilihat seperti dilukis oleh Yoji Shinkawa, pereka watak Metal Gear. Shinakawa juga ada bekerja dengan Kojima sebagai art director untuk Death Stranding. Kemungkinan besar juga ia adalah salah satu projek yang telah dinyatakan Kojima kepada Famitsu.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

HAPPY HOLIDAYS❗❗ pic.twitter.com/Tq9CVHljgP— 小島秀夫 (@Kojima_Hideo) December 24, 2021

Agaknya, projek baru apa yang akan kita lihat dari Kojima Productions. Rasa teruja pula untuk lihat projek baru tersebut. Kalau anda ingin membaca segala liputan mengenai game, anime dan manga, sila klik pautan ini.
Sumber: Twitter, Neogaf, famitsu
Jangan lupa untuk ikuti kami di TikTok!
  @gamersantaimy
Tags: hideo kojimaKojima Productions